ANNESS I

Il-kriterji tekniċi ta’ skrinjar għad-determinazzjoni tal-kundizzjonijiet li fihom attività ekonomika tikkwalifika bħala attività li tikkontribwixxi sostanzjalment għall-mitigazzjoni tat-tibdil fil-klima u sabiex jiġi ddeterminat jekk dik l-attività ekonomika ma tikkawżax ħsara sinifikanti għal kwalunkwe wieħed mill-objettivi ambjentali l-oħra

WERREJ

1. Il-forestrija 16

1.1. It-tisġir 16

1.2. Ir-riabilitazzjoni u r-restawr tal-foresti, inklużi r-riforestazzjoni u r-riġenerazzjoni tal-foresti naturali wara event estrem 21

1.3. Il-ġestjoni tal-foresti 27

1.4. Il-forestrija ta’ konservazzjoni 32

2. L-attivitajiet ta’ ħarsien u ta’ restawr tal-ambjent 37

2.1. Ir-restawr ta’ artijiet mistagħdra 37

3. Il-manifattura 40

3.1. Il-manifattura ta’ teknoloġiji tal-enerġija rinnovabbli 40

3.2. Il-manifattura ta’ tagħmir għall-produzzjoni u għall-użu tal-idroġenu 41

3.3. Il-manifattura ta’ teknoloġiji b’livell baxx ta’ emissjonijiet tal-karbonju għat-trasport 42

3.4. Il-manifattura ta’ batteriji 45

3.5. Il-manifattura ta’ tagħmir tal-effiċjenza enerġetika għall-bini 46

3.6. Il-manifattura ta’ teknoloġiji oħrajn b’livell baxx ta’ emissjonijiet tal-karbonju 48

3.7. Il-manifattura tas-siment 49

3.8. Il-manifattura tal-aluminju 50

3.9. Il-manifattura tal-ħadid u tal-azzar 51

3.10. Il-manifattura tal-idroġenu 53

3.11. Il-manifattura tal-iswed tal-karbonju 54

3.12. Il-manifattura tal-karbonat tas-sodju 55

3.13. Il-manifattura tal-kloru 56

3.14. Il-manifattura ta’ sustanzi kimiċi bażiċi organiċi 57

3.15. Il-manifattura tal-ammonijaka anidra 59

3.16. Il-manifattura tal-aċidu nitriku 60

3.17. Il-manifattura tal-plastik f’forma primarja 61

4. L-enerġija 62

4.1. Il-ġenerazzjoni tal-enerġija bl-użu ta’ teknoloġija fotovoltajka solari 62

4.2. Il-ġenerazzjoni tal-elettriku bl-użu ta’ teknoloġija ta’ konċentrazzjoni tal-enerġija solari (CSP) 63

4.3. Il-ġenerazzjoni tal-elettriku mill-potenza eolika 63

4.4. Il-ġenerazzjoni tal-elettriku minn teknoloġiji tal-enerġija mill-oċeani 64

4.5. Il-ġenerazzjoni tal-elettriku mill-enerġija idroelettrika 65

4.6. Il-ġenerazzjoni tal-elettriku mill-enerġija ġeotermali 68

4.7. Il-ġenerazzjoni tal-elettriku minn fjuwils gassużi u likwidi mhux fossili rinnovabbli 69

4.8. Il-ġenerazzjoni tal-elettriku mill-bijoenerġija 70

4.9. It-trażmissjoni u d-distribuzzjoni tal-elettriku 72

4.10. Il-ħżin tal-elettriku 75

4.11. Il-ħżin tal-enerġija termali 76

4.12. Il-ħżin tal-idroġenu 77

4.13. Il-manifattura ta’ bijogass u ta’ bijofjuwils għall-użu fit-trasport u ta’ bijolikwidi 77

4.14. In-networks ta’ trażmissjoni u ta’ distribuzzjoni għal gassijiet rinnovabbli u b’livell baxx ta’ emissjonijiet ta’ karbonju 79

4.15. Id-distribuzzjoni tat-tisħin/tat-tkessiħ distrettwali 79

4.16. L-installazzjoni u t-tħaddim ta’ pompi elettriċi tas-sħana 80

4.17. Il-koġenerazzjoni ta’ tisħin/tkessiħ u ta’ elettriku mill-enerġija solari 81

4.18. Il-koġenerazzjoni ta’ tisħin/tkessiħ u ta’ elettriku mill-enerġija ġeotermali 82

4.19. Il-koġenerazzjoni ta’ tisħin/tkessiħ u ta’ elettriku minn fjuwils gassużi u likwidi rinnovabbli mhux fossil 83

4.20. Il-koġenerazzjoni ta’ tisħin/tkessiħ u ta’ elettriku mill-bijoenerġija 84

4.21. Il-produzzjoni ta’ tisħin/tkessiħ mit-tisħin termali solari 85

4.22. Il-produzzjoni ta’ tisħin/tkessiħ mill-enerġija ġeotermali 107 86

4.23. Il-produzzjoni ta’ tisħin/tkessiħ minn fjuwils gassużi u likwidi rinnovabbli mhux fossili 87

4.24. Il-produzzjoni ta’ tisħin/tkessiħ mill-bijoenerġija 88

4.25. Il-produzzjoni ta’ tisħin/tkessiħ bl-użu tas-sħana mormija 89

5. Il-provvista tal-ilma, is-sistema ta’ drenaġġi, l-immaniġġjar tal-iskart u r-rimedju 90

5.1. Il-kostruzzjoni, l-estensjoni u t-tħaddim tas-sistemi ta’ ġbir, ta’ trattament u ta’ provvista tal-ilma 90

5.2. It-tiġdid tas-sistemi ta’ ġbir, ta’ trattament u ta’ provvista tal-ilma 91

5.3. Il-kostruzzjoni, l-estensjoni u t-tħaddim tal-ġbir u tat-trattament tal-ilma mormi 92

5.4. It-tiġdid tal-ġbir u tat-trattament tal-ilma mormi 93

5.5. Il-ġbir u t-trasport ta’ skart mhux perikoluż fi frazzjonijiet segregati fis-sors 95

5.6. Id-diġestjoni anaerobika tal-ħama tad-drenaġġ 95

5.7. Id-diġestjoni anaerobika tal-bijoskart 96

5.8. Il-kompostjar tal-bijoskart 97

5.9. L-irkupru tal-materjal mill-iskart mhux perikoluż 98

5.10. Il-qbid u l-użu tal-gass tal-landfills 99

5.11. It-trasport ta’ CO 2 100

5.12. Il-ħżin ġeoloġiku permanenti taħt l-art ta’ CO 2 100

6. It-trasport 101

6.1. It-trasport ferrovjarju interurban tal-passiġġieri 101

6.2. It-trasport ferrovjarju tal-merkanzija 102

6.3. It-trasport urban u suburban, it-trasport bit-triq tal-passiġġieri 103

6.4. It-tħaddim ta’ apparati tal-mobilità personali, il-loġistika taċ-ċikli 104

6.5. It-trasport b’muturi, b’karozzi tal-passiġġieri u b’vetturi kummerċjali ħfief 105

6.6. Is-servizzi ta’ trasport tal-merkanzija bit-triq 107

6.7. It-trasport ta’ passiġġieri fuq ilmijiet interni 108

6.8. It-trasport ta’ merkanzija fuq ilmijiet interni 109

6.9. Il-modifika retroattiva tat-trasport ta’ passiġġieri u ta’ merkanzija fuq ilmijiet interni 110

6.10. It-trasport ta’ merkanzija bl-ilma baħar u kostali, bastimenti għal operazzjonijiet portwarji u għal attivitajiet awżiljarji 111

6.11. It-trasport ta’ passiġġieri bl-ilma baħar u kostali 114

6.12. Il-modifika retroattiva tat-trasport ta’ merkanzija u ta’ passiġġieri bl-ilma baħar u kostali 116

6.13. L-infrastruttura għall-mobbiltà personali, il-loġistika taċ-ċikli 117

6.14. L-infrastruttura għat-trasport ferrovjarju 119

6.15. L-infrastruttura li tippermetti t-trasport bit-triq u t-trasport pubbliku b’livell baxx ta’ emissjonijiet ta’ karbonju 120

6.16. L-infrastruttura li tippermetti t-trasport bl-ilma b’livell baxx ta’ emissjonijiet ta’ karbonju 121

6.17. L-infrastruttura tal-ajruport b’livell baxx ta’ emissjonijiet ta’ karbonju 123

7. L-attivitajiet ta’ kostruzzjoni u ta’ proprjetà immobbli 124

7.1. Il-kostruzzjoni ta’ binjiet ġodda 124

7.2. Ir-rinnovazzjoni ta’ bini eżistenti 126

7.3. L-installazzjoni, il-manutenzjoni u t-tiswija ta’ tagħmir tal-effiċjenza enerġetika 128

7.4. L-installazzjoni, il-manutenzjoni u t-tiswija ta’ stazzjonijiet għall-iċċarġjar għall-vetturi elettriċi fil-bini (u fl-ispazji ta’ parkeġġ biswit il-bini) 129

7.5. L-installazzjoni, il-manutenzjoni u t-tiswija ta’ strumenti u ta’ apparati għall-kejl, għar-regolamentazzjoni u għall-kontroll tar-rendiment tal-bini fl-użu tal-enerġija 130

7.6. L-installazzjoni, il-manutenzjoni u t-tiswija ta’ teknoloġiji tal-enerġija rinnovabbli 131

7.7. L-akkwist u s-sjieda tal-bini 132

8. L-informazzjoni u l-komunikazzjoni 132

8.1. L-ipproċessar ta’ data , il-hosting u l-attivitajiet relatati 132

8.2. Is-soluzzjonijiet ibbażati fuq id- data għat-tnaqqis tal-emissjonijiet ta’ GHG 134

9. L-attivitajiet professjonali, xjentifiċi u tekniċi 135

9.1. Ir-riċerka, l-iżvilupp u l-innovazzjoni qrib is-suq 135

9.2. Ir-riċerka, l-iżvilupp u l-innovazzjoni għall-qbid dirett fl-arja tas-CO 2 137

9.3. Is-servizzi professjonali relatati mar-rendiment tal-bini fl-użu tal-enerġija 138

Appendiċi A Il-kriterji ġeneriċi għad-DNSH għall-adattament għat-tibdil fil-klima 140

Appendiċi B Il-kriterji ġeneriċi għad-DNSH għall-użu sostenibbli u għall-protezzjoni tar-riżorsi tal-ilma u tal-baħar 142

Appendiċi C Il-kriterji ġeneriċi għad-DNSH għall-prevenzjoni u għall-kontroll tat-tniġġis fir-rigward tal-użu u tal-preżenza ta’ sustanzi kimiċi 143

Appendiċi D Il-kriterji ġeneriċi għad-DNSH għall-protezzjoni u għar-restawr tal-bijodiversità u tal-ekosistemi 144

Appendiċi E L-ispeċifikazzjonijiet tekniċi għall-apparati tal-ilma 145

1. IL-FORESTRIJA

1.1. It-tisġir

Deskrizzjoni tal-attività

L-istabbiliment ta’ foresta permezz tat-tħawwil, tat-tiżrigħ intenzjonat jew tar-riġenerazzjoni naturali fuq art li, sa dak iż-żmien, kienet taħt użu differenti tal-art jew ma kinitx użata. It-tisġir jimplika trasformazzjoni tal-użu tal-art minn mhux forestali għal forestali, f’konformità mad-definizzjoni ta’ tisġir (1) tal-Organizzazzjoni tal-Ikel u l-Agrikoltura tan-Nazzjonijiet Uniti (“FAO”), fejn foresta tfisser art li taqbel mad-definizzjoni kif stabbilita fil-liġi nazzjonali, jew fejn mhux disponibbli, tkun konformi mad-definizzjoni ta’ foresta (2) tal-FAO. It-tisġir jista’ jkopri t-tisġir tal-imgħoddi sakemm isseħħ fil-perjodu bejn it-tħawwil tas-siġar u ż-żmien meta l-użu tal-art jiġi rikonoxxut bħala foresta.

L-attivitajiet ekonomiċi f’din il-kategorija jistgħu jiġu assoċjati mal-kodiċi A2 tal-NACE f’konformità mal-klassifikazzjoni statistika tal-attivitajiet ekonomiċi stabbilita bir-Regolament (KE) Nru 1893/2006. L-attivitajiet ekonomiċi f’din il-kategorija huma limitati għal NACE II 02.10, jiġifieri s-silvikultura u attivitajiet oħrajn tal-forestrija, 02.20, jiġifieri qtugħ tas-siġar għall-injam, 02.30, jiġifieri l-ġbir ta’ prodotti mhux tal-injam li jikbru fis-selvaġġ u 02.40, jiġifieri servizzi ta’ appoġġ għall-forestrija.

Kriterji tekniċi ta’ skrinjar

Kontribut sostanzjali għall-mitigazzjoni tat-tibdil fil-klima 1. Pjan ta’ tisġir u pjan sussegwenti ta’ ġestjoni tal-foresti jew strument ekwivalenti 1.1. Iż-żona li fiha sseħħ l-attività hija koperta minn pjan ta’ tisġir ta’ mill-inqas ħames snin, jew il-perjodu minimu stipulat fil-liġi nazzjonali, żviluppat qabel il-bidu tal-attività, u aġġornat kontinwament sakemm din iż-żona taqbel mad-definizzjoni ta’ foresta kif stabbilita fil-liġi nazzjonali jew, fejn mhux disponibbli, hija konformi mad-definizzjoni tal-FAO ta’ foresta. Il-pjan ta’ tisġir fih l-elementi kollha meħtieġa mil-liġi nazzjonali relatati mal-valutazzjoni tal-impatt ambjentali tat-tisġir. 1.2 Preferibbilment permezz tal-pjan ta’ tisġir, jew jekk l-informazzjoni tkun nieqsa, permezz ta’ kwalunkwe dokument ieħor, tingħata informazzjoni dettaljata dwar il-punti li ġejjin: (a) deskrizzjoni taż-żona skont l-istabbiliment uffiċjali tagħha fir-reġistru tal-artijiet; (b) it-tħejjija tas-sit u l-impatti tagħha fuq il-ħażniet ta’ karbonju li kienu jeżistu minn qabel, inklużi l-ħamriji u l-bijomassa ta’ fuq l-art, sabiex l-art tiġi protetta b’ħażna għolja ta’ karbonju (3); (c) l-għanijiet tal-ġestjoni, inklużi l-limitazzjonijiet ewlenin; (d) l-istrateġiji u l-attivitajiet ġenerali ppjanati sabiex jintlaħqu l-għanijiet tal-ġestjoni, inklużi l-operazzjonijiet mistennija matul iċ-ċiklu kollu tal-foresta; (e) definizzjoni tal-kuntest tal-ħabitat tal-foresta, inklużi l-ispeċijiet ewlenin eżistenti u maħsuba tas-siġar tal-foresti, u l-firxa u d-distribuzzjoni tagħhom; (f) kompartimenti, toroq, drittijiet ta’ passaġġ u aċċess pubbliku ieħor, karatteristiċi fiżiċi inklużi passaġġi fuq l-ilma, żoni taħt restrizzjonijiet legali u oħrajn; (g) miżuri użati sabiex tiġi stabbilita u tinżamm il-kundizzjoni tajba tal-ekosistemi tal-foresti; (h) il-kunsiderazzjoni ta’ kwistjonijiet soċjali (inklużi l-preservazzjoni tal-pajsaġġ, il-konsultazzjoni mal-partijiet ikkonċernati f’konformità mat-termini u mal-kundizzjonijiet stabbiliti fid-dritt nazzjonali); (i) valutazzjoni tar-riskji relatati mal-foresti, inklużi n-nirien tal-foresti, u t-tifqigħat ta’ pesti u ta’ mard, bl-għan ta’ prevenzjoni, ta’ tnaqqis u ta’ kontroll tar-riskji u miżuri użati sabiex jiġi żgurati l-protezzjoni u l-adattament kontra r-riskji residwi; (j) valutazzjoni tal-impatt fuq is-sigurtà tal-ikel; (k) il-kriterji kollha tad-DNSH rilevanti għat-tisġir. 1.3. Meta ż-żona ssir foresta, il-pjan ta’ tisġir jiġi segwit minn pjan sussegwenti ta’ ġestjoni tal-foresti jew minn strument ekwivalenti, kif stabbilit fil-liġi nazzjonali jew, fejn il-liġi nazzjonali ma tiddefinixxix pjan ta’ ġestjoni tal-foresti jew strument ekwivalenti, kif imsemmi fid-definizzjoni tal-FAO ta’ “żona ta’ foresta bi pjan ta’ ġestjoni tal-foresti fit-tul” (4). Il-pjan ta’ ġestjoni tal-foresti jew l-istrument ekwivalenti jkopri perjodu ta’ 10 snin jew aktar u jiġi aġġornat kontinwament. 1.4 Tingħata informazzjoni dwar il-punti li ġejjin li mhumiex diġà ddokumentati fil-pjan ta’ ġestjoni tal-foresti jew f’sistema ekwivalenti: (a) l-għanijiet tal-ġestjoni, inklużi l-limitazzjonijiet ewlenin (5); (b) l-istrateġiji u l-attivitajiet ġenerali ppjanati sabiex jintlaħqu l-għanijiet tal-ġestjoni, inklużi l-operazzjonijiet mistennija matul iċ-ċiklu kollu tal-foresta; (c) definizzjoni tal-kuntest tal-ħabitat tal-foresta, inklużi l-ispeċijiet ewlenin eżistenti u maħsuba tas-siġar tal-foresti, u l-firxa u d-distribuzzjoni tagħhom; (d) id-definizzjoni taż-żona skont l-istabbiliment uffiċjali tagħha fir-reġistru tal-artijiet; (e) kompartimenti, toroq, drittijiet ta’ passaġġ u aċċess pubbliku ieħor, karatteristiċi fiżiċi inklużi passaġġi fuq l-ilma, żoni taħt restrizzjonijiet legali u oħrajn; (f) miżuri użati sabiex tinżamm il-kundizzjoni tajba tal-ekosistemi tal-foresti; (g) il-kunsiderazzjoni ta’ kwistjonijiet soċjali (inklużi l-preservazzjoni tal-pajsaġġ, il-konsultazzjoni mal-partijiet ikkonċernati f’konformità mat-termini u mal-kundizzjonijiet stabbiliti fid-dritt nazzjonali); (h) valutazzjoni tar-riskji relatati mal-foresti, inklużi n-nirien tal-foresti, u t-tifqigħat ta’ pesti u ta’ mard, bl-għan ta’ prevenzjoni, ta’ tnaqqis u ta’ kontroll tar-riskji u miżuri użati sabiex jiġi żgurati l-protezzjoni u l-adattament kontra r-riskji residwi; (i) il-kriterji kollha tad-DNSH rilevanti għall-ġestjoni tal-foresti. 1.5. L-attività ssegwi l-aħjar prattiki ta’ tisġir stabbiliti fil-liġi nazzjonali, jew, fejn ma tkun ġiet stabbilita l-ebda l-aħjar prattiki ta’ tisġir bħal din fil-liġi nazzjonali, l-attività tkun konformi ma’ wieħed mill-kriterji li ġejjin: (a) l-attività tikkonforma mar-Regolament Delegat tal-Kummissjoni (UE) Nru 807/2014 (6); (b) l-attività ssegwi l-“Pan-European Guidelines for Afforestation and Reforestation with a special focus on the provisions of the UNFCCC” (7). 1.6. L-attività ma tinvolvix id-degradazzjoni tal-art b’ħażna għolja ta’ karbonju (8). 1.7. Is-sistema ta’ ġestjoni assoċjata mal-attività fis-seħħ tikkonforma mal-obbligu ta’ diliġenza dovuta u mar-rekwiżiti ta’ legalità stabbiliti fir-Regolament (UE) Nru 995/2010 tal-Parlament Ewropew u tal-Kunsill (9). 1.8. Il-pjan ta’ tisġir u l-pjan sussegwenti ta’ ġestjoni tal-foresti jew strument ekwivalenti jipprovdu għal monitoraġġ li jiżgura l-korrettezza tal-informazzjoni li tinsab fil-pjan, b’mod partikolari fir-rigward tad-data relatata maż-żona involuta. 2. Analiżi tal-benefiċċji klimatiċi 2.1. Għaż-żoni li jikkonformaw mar-rekwiżiti fil-livell taż-żona ta’ kisba tas-sorsi tal-foresti sabiex jiġi żgurat li l-livelli tal-ħażniet u tal-bjar ta’ karbonju fil-foresta jinżammu jew jissaħħu fit-tul f’konformità mal-punt (b) tal-Artikolu 29(7) tad-Direttiva (UE) 2018/2001, l-attività tikkonforma mal-kriterji li ġejjin: (a) l-analiżi tal-benefiċċji klimatiċi turi li l-bilanċ nett tal-emissjonijiet u tal-assorbimenti ta’ GHG iġġenerati mill-attività fuq perjodu ta’ 30 sena wara l-bidu tal-attività huwa aktar baxx minn linja bażi, li jikkorrispondi għall-bilanċ tal-emissjonijiet u għall-assorbimenti ta’ GHG fuq perjodu ta’ 30 sena li jibda fil-bidu tal-attività, assoċjati mal-prattiki ta’ żamma tal-istatus quo li kienu jseħħu fiż-żona involuta fin-nuqqas tal-attività; (b) il-benefiċċji klimatiċi fit-tul jitqiesu bħala pprovati permezz ta’ prova ta’ allinjament mal-punt (b) tal-Artikolu 29(7) tad-Direttiva (UE) 2018/2001. 2.2. Għaż-żoni li ma jikkonformawx mar-rekwiżiti fil-livell taż-żona ta’ kisba tas-sorsi tal-foresti sabiex jiġi żgurat li l-livelli tal-ħażniet u tal-bjar ta’ karbonju fil-foresta jinżammu jew jissaħħu fit-tul f’konformità mal-punt (b) tal-Artikolu 29(7) tad-Direttiva (UE) 2018/2001, l-attività tikkonforma mal-kriterji li ġejjin: (a) l-analiżi tal-benefiċċji klimatiċi turi li l-bilanċ nett tal-emissjonijiet u tal-assorbimenti ta’ GHG iġġenerati mill-attività fuq perjodu ta’ 30 sena wara l-bidu tal-attività huwa aktar baxx minn linja bażi, li jikkorrispondi għall-bilanċ tal-emissjonijiet u għall-assorbimenti ta’ GHG fuq perjodu ta’ 30 sena li jibda fil-bidu tal-attività, assoċjati mal-prattiki ta’ żamma tal-istatus quo li kienu jseħħu fiż-żona involuta fin-nuqqas tal-attività. (b) il-bilanċ nett medju fit-tul projettat ta’ GHG tal-attività huwa anqas mill-bilanċ medju fit-tul ta’ GHG projettat għal-linja bażi, imsemmija fil-punt 2.2, fejn terminu twil jikkorrispondi għal durata itwal bejn 100 sena u d-durata ta’ ċiklu sħiħ tal-foresta. 2.3. Il-kalkolu tal-benefiċċju klimatiku jikkonforma mal-kriterji kollha li ġejjin: (a) l-analiżi hija konsistenti mat-2019 Refinement to the 2006 IPCC Guidelines for National Greenhouse Gas Inventories (10). L-analiżi tal-benefiċċji klimatiċi hija bbażata fuq informazzjoni trasparenti, preċiża, konsistenti, kompleta u komparabbli, tkopri r-raggruppamenti kollha tal-karbonju milquta mill-attività, inklużi l-bijomassa tal-wiċċ, il-bijomassa taħt l-art, l-injam mejjet, il-mifrex u l-ħamrija, tiddependi fuq l-aktar suppożizzjonijiet konservattivi għall-kalkoli u tinkludi kunsiderazzjonijiet xierqa dwar ir-riskji ta’ nuqqas ta’ permanenza u ta’ treġġigħ lura tas-sekwestru tal-karbonju, ir-riskju ta’ saturazzjoni u r-riskju ta’ rilokazzjoni. (b) il-prattiki ta’ żamma tal-istatus quo, inklużi l-prattiki tal-ħsad, huma fost dawn li ġejjin: (i) il-prattiki ta’ ġestjoni kif dokumentati fl-aħħar verżjoni tal-pjan ta’ ġestjoni tal-foresti jew fi strument ekwivalenti qabel il-bidu tal-attività, jekk ikun hemm; (ii) l-aktar prattiki riċenti ta’ żamma tal-istatus quo qabel il-bidu tal-attività; (iii) il-prattiki li jikkorrispondu għal sistema ta’ ġestjoni li tiżgura li l-ħażniet ta’ karbonju u l-livelli tal-bjar fiż-żona tal-foresti jinżammu jew jissaħħu fuq terminu twil kif stabbilit fil-punt (b) tal-Artikolu 29(7) tad-Direttiva (UE) 2018/2001. (c) ir-riżoluzzjoni tal-analiżi hija proporzjonata għad-daqs taż-żona kkonċernata u jintużaw valuri speċifiċi għaż-żona kkonċernata. (d) l-emissjonijiet u l-assorbimenti li jseħħu minħabba disturbi naturali, bħal infestazzjonijiet ta’ pesti u ta’ mard, nirien fil-foresti, riħ, ħsarat minħabba maltempati, li jħallu impatt fuq iż-żona u jikkawżaw prestazzjoni mhux ottimali ma jirriżultawx f’nuqqas ta’ konformità mar-Regolament (UE) 2020/852, dment li l-analiżi tal-benefiċċji klimatiċi tkun konsistenti mat-2019 Refinement to the 2006 IPCC Guidelines for National Greenhouse Gas Inventories rigward l-emissjonijiet u l-assorbimenti minħabba disturbi naturali. 2.4. L-azjendi forestali ta’ anqas minn 13-il ettaru mhumiex meħtieġa jwettqu analiżi tal-benefiċċji klimatiċi. 3. Garanzija ta’ permanenza 3.1. F’konformità mal-liġi nazzjonali, l-istatus tal-foresta taż-żona li fiha titwettaq l-attività huwa ggarantit minn waħda mill-miżuri li ġejjin: (a) iż-żona hija kklassifikata fil-proprjetà forestali permanenti kif definita mill-FAO (11); (b) iż-żona hija kklassifikata bħala żona protetta; (c) iż-żona hija s-suġġett ta’ kwalunkwe garanzija legali jew kuntrattwali li tiżgura li se tibqa’ foresta. 3.2. F’konformità mal-liġi nazzjonali, l-operatur tal-attività jieħu impenn li aġġornamenti futuri fil-pjan ta’ tisġir u fil-pjan sussegwenti ta’ ġestjoni tal-foresti jew fi strument ekwivalenti, lil hinn mill-attività li tiġi ffinanzjata, ikomplu jfittxu l-benefiċċji klimatiċi kif determinat fil-punt 2. Barra minn hekk, l-operatur tal-attività jieħu impenn li jikkumpensa kwalunkwe tnaqqis tal-benefiċċju klimatiku ddeterminat fil-punt 2 b’benefiċċju klimatiku ekwivalenti li jirriżulta mit-twettiq ta’ attività li tikkorrispondi għal waħda mill-attivitajiet tal-forestrija definiti f’dan ir-Regolament. 4. Awditu Fi żmien sentejn mill-bidu tal-attività u kull 10 snin minn hemm’ il quddiem, il-konformità tal-attività mal-kontribut sostanzjali għall-kriterji ta’ mitigazzjoni tat-tibdil fil-klima u għall-kriterji tad-DNSH tiġi vverifikata permezz ta’ wieħed jew waħda minn dawn li ġejjin: (a) l-awtoritajiet nazzjonali kompetenti rilevanti; (b) ċertifikatur terz indipendenti, fuq talba tal-awtoritajiet kompetenti jew tal-operatur tal-attività. Sabiex jitnaqqsu l-kostijiet, l-awditi jistgħu jitwettqu flimkien ma’ kwalunkwe ċertifikazzjoni tal-foresti, ċertifikazzjoni klimatika jew awditu ieħor. Iċ-ċertifikatur ta’ parti terza indipendenti ma jkollu l-ebda kunflitt ta’ interess mas-sid jew mal-finanzjatur, u ma jkunx involut fl-iżvilupp jew fl-operazzjoni tal-attività. 5. Valutazzjoni tal-grupp Il-konformità mal-kriterji għal kontribut sostanzjali għall-mitigazzjoni tat-tibdil fil-klima u mal-kriterji tad-DNSH tista’ tiġi vverifikata: (a) fil-livell taż-żona tas-sorsi tal-foresti (12) kif definit fil-punt (30) tal-Artikolu 2 tad-Direttiva (UE) 2018/2001; (b) fil-livell ta’ grupp ta’ azjendi omoġenji biżżejjed sabiex jiġi evalwat ir-riskju tas-sostenibbiltà tal-attività forestali, dment li dawk l-azjendi kollha jkollhom relazzjoni dejjiema bejniethom u jipparteċipaw fl-attività u l-grupp ta’ dawk l-azjendi jibqa’ l-istess għall-awditi sussegwenti kollha. La tagħmilx ħsara sinifikanti (“DNSH”) (2) Adattament għat-tibdil fil-klima L-attività tikkonforma mal-kriterji stabbiliti fl-Appendiċi A ta’ dan l-Anness. (3) L-użu sostenibbli u l-protezzjoni tar-riżorsi tal-ilma u tal-baħar L-attività tikkonforma mal-kriterji stabbiliti fl-Appendiċi B ta’ dan l-Anness. L-informazzjoni dettaljata msemmija fil-punt 1.2. (k) tinkludi dispożizzjonijiet sabiex tinżamm konformità mal-kriterji stabbiliti fl-Appendiċi B ta’ dan l-Anness. (4) Tranżizzjoni lejn ekonomija ċirkolari Mhux applikabbli (5) Prevenzjoni u kontroll tat-tniġġis L-użu tal-pestiċidi jitnaqqas u approċċi jew tekniki alternattivi, li jistgħu jinkludu alternattivi mhux kimiċi għall-pestiċidi, jingħataw preferenza, f’konformità mad-Direttiva 2009/128/KE tal-Parlament Ewropew u tal-Kunsill (13), bl-eċċezzjoni ta’ okkażjonijiet li fihom l-użu tal-pestiċidi jkun meħtieġ għall-kontroll ta’ tifqigħat ta’ pesti u ta’ mard. L-attività timminimizza l-użu tal-fertilizzanti u ma tużax demel. L-attività tikkonforma mar-Regolament (UE) 2019/1009 tal-Parlament Ewropew u tal-Kunsill (14) jew mar-regoli nazzjonali dwar il-fertilizzanti jew it-tejjieba tal-ħamrija għall-użu agrikolu. Jittieħdu miżuri dokumentati sew u verifikabbli sabiex jiġi evitat l-użu ta’ ingredjenti attivi li huma elenkati fil-parti A tal-Anness I tar-Regolament (UE) 2019/1021 (15) tal-Parlament Ewropew u tal-Kunsill (16), fil-Konvenzjoni ta’ Rotterdam dwar il-proċedura ta’ kunsens infurmat minn qabel għal ċerti kimiċi u pestiċidi perikolużi fil-kummerċ internazzjonali (17), fil-Konvenzjoni ta’ Minamata dwar il-Merkurju (18), fil-Protokoll ta’ Montreal dwar Sustanzi li jnaqqsu s-Saff tal-Ożonu (19), u ta’ ingredjenti attivi li huma elenkati bħala l-klassifikazzjoni Ia (“estremament perikolużi”) jew Ib (“perikolużi ħafna”) fid-WHO Recommended Classification of Pesticides by Hazard (20). L-attività tikkonforma mal-liġi nazzjonali rilevanti dwar l-ingredjenti attivi. It-tniġġis tal-ilma u tal-ħamrija huwa evitat u jittieħdu miżuri għat-tindif meta jseħħ it-tniġġis. (6) Protezzjoni u restawr tal-bijodiversità u tal-ekosistemi F’żoni magħżula mill-awtorità nazzjonali kompetenti għall-konservazzjoni jew f’ħabitats li huma protetti, l-attività hija konformi mal-objettivi ta’ konservazzjoni għal dawk iż-żoni. Ma hemm l-ebda konverżjoni ta’ ħabitats speċifikament sensittivi għat-telf ta’ bijodiversità jew b’valur għoli ta’ konservazzjoni, jew ta’ żoni mserrħa għar-restawr ta’ ħabitats bħal dawn f’konformità mal-liġi nazzjonali. L-informazzjoni dettaljata msemmija fil-punti 1.2 (k) (Pjan ta’ tisġir) u 1.4(i) (Pjan ta’ ġestjoni tal-foresti jew sistema ekwivalenti) tinkludi dispożizzjonijiet għaż-żamma u possibbilment għat-titjib tal-bijodiversità f’konformità mad-dispożizzjonijiet nazzjonali u lokali, inklużi dawn li ġejjin: (a) l-iżgurar ta’ stat tajjeb ta’ konservazzjoni tal-ħabitat u tal-ispeċijiet, taż-żamma tal-ispeċijiet tipiċi tal-ħabitat; (b) l-esklużjoni tal-użu jew tar-rilaxx ta’ speċijiet aljeni invażivi; (c) l-esklużjoni tal-użu ta’ speċijiet eżotiċi sakemm ma jkunx jista’ jintwera li: (i) l-użu tal-materjal riproduttiv tal-foresti jwassal għal kundizzjonijiet favorevoli u xierqa tal-ekosistema (bħall-klima, il-kriterji tal-ħamrija, u ż-żona ta’ veġetazzjoni, ir-reżistenza għan-nirien fil-foresti); (ii) l-ispeċijiet indiġeni preżenti bħalissa fis-sit ma għadhomx adattati aktar għall-kundizzjonijiet klimatiċi u tal-pedoidroloġiċi projettati. (d) l-iżgurar taż-żamma u tat-titjib tal-kwalità fiżika, kimika u bijoloġika tal-ħamrija; (e) il-promozzjoni ta’ prattiki li jiffavorixxu l-bijodiversità li jtejbu l-proċessi naturali tal-foresti; (f) l-esklużjoni tal-konverżjoni ta’ ekosistemi b’bijodiversità għolja f’dawk b’anqas bijodiversità; (g) l-iżgurar tad-diversità tal-ħabitats u tal-ispeċijiet assoċjati marbuta mal-foresta; (h) l-iżgurar tad-diversità tal-istrutturi tal-popolament u tal-manutenzjoni jew tat-titjib ta’ popolamenti fi stadju matur u ta’ injam mejjet.

1.2. Ir-riabilitazzjoni u r-restawr tal-foresti, inklużi r-riforestazzjoni u r-riġenerazzjoni tal-foresti naturali wara event estrem

Deskrizzjoni tal-attività

Ir-riabilitazzjoni u r-restawr tal-foresti kif iddefiniti mil-liġi nazzjonali. Fejn il-liġi nazzjonali ma jkunx fiha tali definizzjoni, ir-riabilitazzjoni u r-restawr jikkorrispondu għal definizzjoni bi qbil ġenerali fil-letteratura xjentifika rieżaminata bejn il-pari għal pajjiżi speċifiċi jew għal definizzjoni konformi mal-kunċett tal-FAO ta’ restawr tal-foresti (21) jew għal definizzjoni konformi ma’ waħda mid-definizzjonijiet ta’ restawr ekoloġiku (22), applikati għall-foresti, jew għar-riabilitazzjoni tal-foresti (23) skont il-Konvenzjoni dwar id-Diversità Bijoloġika (24). L-attivitajiet ekonomiċi f’din il-kategorija jinkludu wkoll attivitajiet tal-foresti f’konformità mad-definizzjoni tal-FAO ta’ “riforestazzjoni” (25) u ta’ “foresta li tirriġenera b’mod naturali” (26) wara event estrem, fejn event estrem ikun iddefinit mil-liġi nazzjonali, u fejn il-liġi nazzjonali ma jkunx fiha definizzjoni bħal din, tkun konformi mad-definizzjoni tal-IPCC ta’ event ta’ temp estrem (27); jew wara nirien mhux ikkontrollati, fejn in-nirien mhux ikkontrollati jkunu ddefiniti mil-liġi nazzjonali, u fejn il-liġi nazzjonali ma jkunx fiha definizzjoni bħal din, kif iddefinita fil-Glossarju Ewropew għan-nirien mhux ikkontrollati u għan-nirien fil-foresti (28).

L-attivitajiet ekonomiċi f’din il-kategorija ma jimplikaw l-ebda tibdil fl-użu tal-art u jseħħu fuq art degradata li taqbel mad-definizzjoni ta’ foresta kif stabbilita fil-liġi nazzjonali, jew fejn ma tkunx disponibbli, tkun konformi mad-definizzjoni tal-FAO ta’ foresta (29).

L-attivitajiet ekonomiċi f’din il-kategorija jistgħu jiġu assoċjati mal-kodiċi A2 tal-NACE f’konformità mal-klassifikazzjoni statistika tal-attivitajiet ekonomiċi stabbilita bir-Regolament (KE) Nru 1893/2006. L-attivitajiet ekonomiċi f’din il-kategorija huma limitati għal NACE II 02.10, jiġifieri s-silvikultura u attivitajiet oħrajn tal-forestrija, 02.20, jiġifieri qtugħ tas-siġar għall-injam, 02.30, jiġifieri l-ġbir ta’ prodotti mhux tal-injam li jikbru fis-selvaġġ u 02.40, jiġifieri servizzi ta’ appoġġ għall-forestrija.

Kriterji tekniċi ta’ skrinjar

Kontribut sostanzjali għall-mitigazzjoni tat-tibdil fil-klima 1. Pjan ta’ ġestjoni tal-foresti jew strument ekwivalenti 1.1. L-attività sseħħ f’żona li hija soġġetta għal pjan ta’ ġestjoni tal-foresti jew għal strument ekwivalenti, kif stabbilit fil-liġi nazzjonali jew, meta l-liġi nazzjonali ma tiddefinixxix pjan ta’ ġestjoni tal-foresti jew strument ekwivalenti, kif imsemmi fid-definizzjoni tal-FAO ta’ żona tal-foresti bi pjan ta’ ġestjoni tal-foresti fit-tul (“forest area with long-term forest management plan”) (30). Il-pjan ta’ ġestjoni tal-foresti jew l-istrument ekwivalenti jkopri perjodu ta’ 10 snin jew aktar u jiġi aġġornat kontinwament. 1.2. Tingħata informazzjoni dwar il-punti li ġejjin li mhumiex diġà ddokumentati fil-pjan ta’ ġestjoni tal-foresti jew f’sistema ekwivalenti: (a) l-għanijiet tal-ġestjoni, inklużi l-limitazzjonijiet ewlenin (31); (b) l-istrateġiji u l-attivitajiet ġenerali ppjanati sabiex jintlaħqu l-għanijiet tal-ġestjoni, inklużi l-operazzjonijiet mistennija matul iċ-ċiklu kollu tal-foresta; (c) definizzjoni tal-kuntest tal-ħabitat tal-foresta, inklużi l-ispeċijiet ewlenin eżistenti u maħsuba tas-siġar tal-foresti, u l-firxa u d-distribuzzjoni tagħhom; (d) id-definizzjoni taż-żona skont l-istabbiliment uffiċjali tagħha fir-reġistru tal-artijiet; (e) kompartimenti, toroq, drittijiet ta’ passaġġ u aċċess pubbliku ieħor, karatteristiċi fiżiċi inklużi passaġġi fuq l-ilma, żoni taħt restrizzjonijiet legali u oħrajn; (f) miżuri użati sabiex tinżamm il-kundizzjoni tajba tal-ekosistemi tal-foresti; (g) il-kunsiderazzjoni ta’ kwistjonijiet soċjali (inklużi l-preservazzjoni tal-pajsaġġ, il-konsultazzjoni mal-partijiet ikkonċernati f’konformità mat-termini u mal-kundizzjonijiet stabbiliti fid-dritt nazzjonali); (h) valutazzjoni tar-riskji relatati mal-foresti, inklużi n-nirien tal-foresti, u t-tifqigħat ta’ pesti u ta’ mard, bl-għan ta’ prevenzjoni, ta’ tnaqqis u ta’ kontroll tar-riskji u miżuri użati sabiex jiġi żgurati l-protezzjoni u l-adattament kontra r-riskji residwi; (i) il-kriterji kollha tad-DNSH rilevanti għall-ġestjoni tal-foresti. 1.3. Is-sostenibbiltà tas-sistemi ta’ ġestjoni tal-foresti, kif dokumentati fil-pjan imsemmi fil-punt 1.1, hija żgurata billi jintgħażel l-aktar approċċ ambizzjuż minn fost dawn li ġejjin: (a) il-ġestjoni tal-foresti taqbel mad-definizzjoni nazzjonali applikabbli tal-ġestjoni sostenibbli tal-foresti; (b) il-ġestjoni tal-foresti taqbel mad-definizzjoni minn Forest Europe (32) ta’ ġestjoni sostenibbli tal-foresti u tikkonforma mal-Pan-European Operational Level Guidelines for Sustainable Forest Management (33); (c) is-sistema ta’ ġestjoni fis-seħħ tikkonforma mal-kriterji dwar is-sostenibbiltà tal-foresti stabbiliti fl-Artikolu 29(6) tad-Direttiva (UE) 2018/2001, u, mid-data tal-applikazzjoni tiegħu, mal-att ta’ implimentazzjoni dwar il-gwida operazzjonali għall-enerġija mill-bijomassa tal-foresti adottat skont l-Artikolu 29(8) ta’ dik id-Direttiva. 1.4. L-attività ma tinvolvix id-degradazzjoni tal-art b’ħażna għolja ta’ karbonju (34). 1.5. Is-sistema ta’ ġestjoni assoċjata mal-attività fis-seħħ tikkonforma mal-obbligu ta’ diliġenza dovuta u mar-rekwiżiti ta’ legalità stabbiliti fir-Regolament (UE) Nru 995/2010. 1.6. Il-pjan ta’ ġestjoni tal-foresti jew strument ekwivalenti jipprovdi għal monitoraġġ li jiżgura l-korrettezza tal-informazzjoni li tinsab fil-pjan, b’mod partikolari fir-rigward tad-data relatata maż-żona involuta. 2. Analiżi tal-benefiċċji klimatiċi 2.1. Għaż-żoni li jikkonformaw mar-rekwiżiti fil-livell taż-żona ta’ kisba tas-sorsi tal-foresti sabiex jiġi żgurat li l-livelli tal-ħażniet u tal-bjar ta’ karbonju fil-foresta jinżammu jew jissaħħu fit-tul f’konformità mal-punt (b) tal-Artikolu 29(7) tad-Direttiva (UE) 2018/2001, l-attività tikkonforma mal-kriterji li ġejjin: (a) l-analiżi tal-benefiċċji klimatiċi turi li l-bilanċ nett tal-emissjonijiet u tal-assorbimenti ta’ GHG iġġenerati mill-attività fuq perjodu ta’ 30 sena wara l-bidu tal-attività huwa aktar baxx minn linja bażi, li jikkorrispondi għall-bilanċ tal-emissjonijiet u għall-assorbimenti ta’ GHG fuq perjodu ta’ 30 sena li jibda fil-bidu tal-attività, assoċjati mal-prattiki ta’ żamma tal-istatus quo li kienu jseħħu fiż-żona involuta fin-nuqqas tal-attività; (b) il-benefiċċji klimatiċi fit-tul jitqiesu bħala pprovati permezz ta’ prova ta’ allinjament mal-punt (b) tal-Artikolu 29(7) tad-Direttiva (UE) 2018/2001. 2.2. Għaż-żoni li ma jikkonformawx mar-rekwiżiti fil-livell taż-żona ta’ kisba tas-sorsi tal-foresti sabiex jiġi żgurat li l-livelli tal-ħażniet u tal-bjar ta’ karbonju fil-foresta jinżammu jew jissaħħu fit-tul f’konformità mal-punt (b) tal-Artikolu 29(7) tad-Direttiva (UE) 2018/2001, l-attività tikkonforma mal-kriterji li ġejjin: (a) l-analiżi tal-benefiċċji klimatiċi turi li l-bilanċ nett tal-emissjonijiet u tal-assorbimenti ta’ GHG iġġenerati mill-attività fuq perjodu ta’ 30 sena wara l-bidu tal-attività huwa aktar baxx minn linja bażi, li jikkorrispondi għall-bilanċ tal-emissjonijiet u għall-assorbimenti ta’ GHG fuq perjodu ta’ 30 sena li jibda fil-bidu tal-attività, assoċjati mal-prattiki ta’ żamma tal-istatus quo li kienu jseħħu fiż-żona involuta fin-nuqqas tal-attività. (b) il-bilanċ nett medju fit-tul projettat ta’ GHG tal-attività huwa anqas mill-bilanċ medju fit-tul ta’ GHG projettat għal-linja bażi, imsemmija fil-punt 2.2, fejn terminu twil jikkorrispondi għal durata itwal bejn 100 sena u d-durata ta’ ċiklu sħiħ tal-foresta. 2.3. Il-kalkolu tal-benefiċċju klimatiku jikkonforma mal-kriterji kollha li ġejjin: (a) l-analiżi hija konsistenti mat-2019 Refinement to the 2006 IPCC Guidelines for National Greenhouse Gas Inventories (35). L-analiżi tal-benefiċċji klimatiċi hija bbażata fuq informazzjoni trasparenti, preċiża, konsistenti, kompleta u komparabbli, tkopri r-raggruppamenti kollha tal-karbonju milquta mill-attività, inklużi l-bijomassa tal-wiċċ, il-bijomassa taħt l-art, l-injam mejjet, il-mifrex u l-ħamrija, tiddependi fuq l-aktar suppożizzjonijiet konservattivi għall-kalkoli u tinkludi kunsiderazzjonijiet xierqa dwar ir-riskji ta’ nuqqas ta’ permanenza u ta’ treġġigħ lura tas-sekwestru tal-karbonju, ir-riskju ta’ saturazzjoni u r-riskju ta’ rilokazzjoni. (b) il-prattiki ta’ żamma tal-istatus quo, inklużi l-prattiki tal-ħsad, jistgħu jkunu waħda minn dawn li ġejjin: (i) il-prattiki ta’ ġestjoni kif dokumentati fl-aħħar verżjoni tal-pjan ta’ ġestjoni tal-foresti jew fi strument ekwivalenti qabel il-bidu tal-attività, jekk ikun hemm; (ii) l-aktar prattiki riċenti ta’ żamma tal-istatus quo qabel il-bidu tal-attività; (iii) il-prattiki li jikkorrispondu għal sistema ta’ ġestjoni li tiżgura li l-ħażniet ta’ karbonju u l-livelli tal-bjar fiż-żona tal-foresti jinżammu jew jissaħħu fuq terminu twil kif stabbilit fil-punt (b) tal-Artikolu 29(7) tad-Direttiva (UE) 2018/2001. (c) ir-riżoluzzjoni tal-analiżi hija proporzjonata għad-daqs taż-żona kkonċernata u jintużaw valuri speċifiċi għaż-żona kkonċernata. (d) l-emissjonijiet u l-assorbimenti li jseħħu minħabba disturbi naturali, bħal infestazzjonijiet ta’ pesti u ta’ mard, nirien fil-foresti, riħ, ħsarat minħabba maltempati, li jħallu impatt fuq iż-żona u jikkawżaw prestazzjoni mhux ottimali ma jirriżultawx f’nuqqas ta’ konformità mar-Regolament (UE) 2020/852, dment li l-analiżi tal-benefiċċji klimatiċi tkun konsistenti mat-2019 Refinement to the 2006 IPCC Guidelines for National Greenhouse Gas Inventories rigward l-emissjonijiet u l-assorbimenti minħabba disturbi naturali. 2.4. L-azjendi forestali ta’ anqas minn 13-il ettaru mhumiex meħtieġa jwettqu analiżi tal-benefiċċji klimatiċi. 3. Garanzija ta’ permanenza 3.1. F’konformità mal-liġi nazzjonali, l-istatus tal-foresta taż-żona li fiha titwettaq l-attività huwa ggarantit minn waħda mill-miżuri li ġejjin: (a) iż-żona hija kklassifikata fil-proprjetà forestali permanenti kif definita mill-FAO (36); (b) iż-żona hija kklassifikata bħala żona protetta; (c) iż-żona hija s-suġġett ta’ kwalunkwe garanzija legali jew kuntrattwali li tiżgura li se tibqa’ foresta. 3.2. F’konformità mal-liġi nazzjonali, l-operatur tal-attività ħa impenn li aġġornamenti futuri għall-pjan ta’ ġestjoni tal-foresti jew għal strument ekwivalenti, lil hinn mill-attività li tiġi ffinanzjata, ikomplu jfittxu l-benefiċċji klimatiċi kif determinat fil-punt 2. Barra minn hekk, l-operatur tal-attività jieħu impenn li jikkumpensa kwalunkwe tnaqqis tal-benefiċċju klimatiku ddeterminat fil-punt 2 b’benefiċċju klimatiku ekwivalenti li jirriżulta mit-twettiq ta’ attività li tikkorrispondi għal waħda mill-attivitajiet tal-forestrija definiti f’dan ir-Regolament. 4. Awditu Fi żmien sentejn mill-bidu tal-attività u kull 10 snin minn hemm’ il quddiem, il-konformità tal-attività mal-kontribut sostanzjali għall-kriterji ta’ mitigazzjoni tat-tibdil fil-klima u għall-kriterji tad-DNSH tiġi vverifikata permezz ta’ wieħed jew waħda minn dawn li ġejjin: (a) l-awtoritajiet nazzjonali kompetenti rilevanti; (b) ċertifikatur terz indipendenti, fuq talba tal-awtoritajiet kompetenti jew tal-operatur tal-attività. Sabiex jitnaqqsu l-kostijiet, l-awditi jistgħu jitwettqu flimkien ma’ kwalunkwe ċertifikazzjoni tal-foresti, ċertifikazzjoni klimatika jew awditu ieħor. Iċ-ċertifikatur ta’ parti terza indipendenti ma jkollu l-ebda kunflitt ta’ interess mas-sid jew mal-finanzjatur, u ma jkunx involut fl-iżvilupp jew fl-operazzjoni tal-attività. 5. Valutazzjoni tal-grupp Il-konformità mal-kriterji għal kontribut sostanzjali għall-mitigazzjoni tat-tibdil fil-klima u mal-kriterji tad-DNSH tista’ tiġi vverifikata: (a) fil-livell taż-żona tas-sorsi tal-foresti (37) kif definit fil-punt (30) tal-Artikolu 2 tad-Direttiva (UE) 2018/2001; (b) fil-livell ta’ grupp ta’ azjendi omoġenji biżżejjed sabiex jiġi evalwat ir-riskju tas-sostenibbiltà tal-attività forestali, dment li dawk l-azjendi kollha jkollhom relazzjoni dejjiema bejniethom u jipparteċipaw fl-attività u l-grupp ta’ dawk l-azjendi jibqa’ l-istess għall-awditi sussegwenti kollha. La tagħmilx ħsara sinifikanti (“DNSH”) (2) Adattament għat-tibdil fil-klima L-attività tikkonforma mal-kriterji stabbiliti fl-Appendiċi A ta’ dan l-Anness. (3) L-użu sostenibbli u l-protezzjoni tar-riżorsi tal-ilma u tal-baħar L-attività tikkonforma mal-kriterji stabbiliti fl-Appendiċi B ta’ dan l-Anness. L-informazzjoni dettaljata msemmija fil-punt 1.2. (i) tinkludi dispożizzjonijiet sabiex tinżamm konformità mal-kriterji stabbiliti fl-Appendiċi B ta’ dan l-Anness. (4) Tranżizzjoni lejn ekonomija ċirkolari It-tibdil silvikulturali kkawżat mill-attività fiż-żona koperta mill-attività x’aktarx li ma jirriżultax fi tnaqqis sinifikanti tal-provvista sostenibbli tal-bijomassa primarja tal-foresti xierqa għall-manifattura ta’ prodotti bbażati fuq l-injam b’potenzjal ta’ ċirkolarità fit-tul. Dan il-kriterju jista’ jintwera permezz tal-analiżi tal-benefiċċji klimatiċi msemmija fil-punt (2). (5) Prevenzjoni u kontroll tat-tniġġis L-użu tal-pestiċidi jitnaqqas u approċċi jew tekniki alternattivi, li jistgħu jinkludu alternattivi mhux kimiċi għall-pestiċidi, jingħataw preferenza, f’konformità mad-Direttiva 2009/128/KE, bl-eċċezzjoni ta’ okkażjonijiet li fihom l-użu tal-pestiċidi jkun meħtieġ għall-kontroll ta’ tifqigħat ta’ pesti u ta’ mard. L-attività timminimizza l-użu tal-fertilizzanti u ma tużax demel. L-attività tikkonforma mar-Regolament (UE) 2019/1009 jew mar-regoli nazzjonali dwar il-fertilizzanti jew it-tejjieba tal-ħamrija għall-użu agrikolu. Jittieħdu miżuri dokumentati sew u verifikabbli sabiex jiġi evitat l-użu ta’ ingredjenti attivi li huma elenkati fil-parti A tal-Anness I tar-Regolament (UE) 2019/1021 (38), fil-Konvenzjoni ta’ Rotterdam dwar il-Proċedura ta’ kunsens infurmat minn qabel għal ċerti kimiċi u pestiċidi perikolużi fil-kummerċ internazzjonali, fil-Konvenzjoni ta’ Minamata dwar il-Merkurju, fil-Protokoll ta’ Montreal dwar Sustanzi li jnaqqsu s-Saff tal-Ożonu, u ta’ ingredjenti attivi li huma elenkati bħala l-klassifikazzjoni Ia (“estremament perikolużi”) jew Ib (“perikolużi ħafna”) fid-WHO Recommended Classification of Pesticides by Hazard. L-attività tikkonforma mal-liġi nazzjonali rilevanti dwar l-ingredjenti attivi. It-tniġġis tal-ilma u tal-ħamrija huwa evitat u jittieħdu miżuri għat-tindif meta jseħħ it-tniġġis. (6) Protezzjoni u restawr tal-bijodiversità u tal-ekosistemi F’żoni magħżula mill-awtorità nazzjonali kompetenti għall-konservazzjoni jew f’ħabitats li huma protetti, l-attività hija konformi mal-objettivi ta’ konservazzjoni għal dawk iż-żoni. Ma hemm l-ebda konverżjoni ta’ ħabitats speċifikament sensittivi għat-telf ta’ bijodiversità jew b’valur għoli ta’ konservazzjoni, jew ta’ żoni mserrħa għar-restawr ta’ ħabitats bħal dawn f’konformità mal-liġi nazzjonali. L-informazzjoni dettaljata msemmija fil-punti 1.2.(i) tinkludi dispożizzjonijiet għaż-żamma u possibbilment għat-titjib tal-bijodiversità f’konformità mad-dispożizzjonijiet nazzjonali u lokali, inklużi dawn li ġejjin: (a) l-iżgurar ta’ stat tajjeb ta’ konservazzjoni tal-ħabitat u tal-ispeċijiet, taż-żamma tal-ispeċijiet tipiċi tal-ħabitat; (b) l-esklużjoni tal-użu jew tar-rilaxx ta’ speċijiet aljeni invażivi; (c) l-esklużjoni tal-użu ta’ speċijiet eżotiċi sakemm ma jkunx jista’ jintwera li: (i) l-użu tal-materjal riproduttiv tal-foresti jwassal għal kundizzjonijiet favorevoli u xierqa tal-ekosistema (bħall-klima, il-kriterji tal-ħamrija, u ż-żona ta’ veġetazzjoni, ir-reżistenza għan-nirien fil-foresti); (ii) l-ispeċijiet indiġeni preżenti bħalissa fis-sit ma għadhomx adattati aktar għall-kundizzjonijiet klimatiċi u tal-pedoidroloġiċi projettati. (d) l-iżgurar taż-żamma u tat-titjib tal-kwalità fiżika, kimika u bijoloġika tal-ħamrija; (e) il-promozzjoni ta’ prattiki li jiffavorixxu l-bijodiversità li jtejbu l-proċessi naturali tal-foresti; (f) l-esklużjoni tal-konverżjoni ta’ ekosistemi b’bijodiversità għolja f’dawk b’anqas bijodiversità; (g) l-iżgurar tad-diversità tal-ħabitats u tal-ispeċijiet assoċjati marbuta mal-foresta; (h) l-iżgurar tad-diversità tal-istrutturi tal-popolament u tal-manutenzjoni jew tat-titjib ta’ popolamenti fi stadju matur u ta’ injam mejjet.

1.3. Il-ġestjoni tal-foresti

Deskrizzjoni tal-attività

Il-ġestjoni tal-foresti kif definita mil-liġi nazzjonali. Meta l-liġi nazzjonali ma jkunx fiha definizzjoni bħal din, il-ġestjoni tal-foresti tikkorrispondi għal kwalunkwe attività ekonomika li tirriżulta minn sistema applikabbli għal foresta li tinfluwenza l-funzjonijiet ekoloġiċi, ekonomiċi jew soċjali tal-foresta. Il-ġestjoni tal-foresti ma tassumi l-ebda tibdil fl-użu tal-art u sseħħ fuq art li taqbel mad-definizzjoni ta’ foresta kif stabbilita fil-liġi nazzjonali, jew fejn ma tkunx disponibbli, f’konformità mad-definizzjoni tal-FAO ta’ foresta (39).

L-attivitajiet ekonomiċi f’din il-kategorija jistgħu jiġu assoċjati mal-kodiċi A2 tal-NACE f’konformità mal-klassifikazzjoni statistika tal-attivitajiet ekonomiċi stabbilita bir-Regolament (KE) Nru 1893/2006. L-attivitajiet ekonomiċi f’din il-kategorija huma limitati għal NACE II 02.10, jiġifieri s-silvikultura u attivitajiet oħrajn tal-forestrija, 02.20, jiġifieri qtugħ tas-siġar għall-injam, 02.30, jiġifieri l-ġbir ta’ prodotti mhux tal-injam li jikbru fis-selvaġġ u 02.40, jiġifieri servizzi ta’ appoġġ għall-forestrija.

Kriterji tekniċi ta’ skrinjar

Kontribut sostanzjali għall-mitigazzjoni tat-tibdil fil-klima 1. Pjan ta’ ġestjoni tal-foresti jew strument ekwivalenti 1.1. L-attività sseħħ f’żona li hija soġġetta għal pjan ta’ ġestjoni tal-foresti jew għal strument ekwivalenti, kif stabbilit fil-liġi nazzjonali jew, meta l-liġi nazzjonali ma tiddefinixxix pjan ta’ ġestjoni tal-foresti jew strument ekwivalenti, kif imsemmi fid-definizzjoni tal-FAO ta’ żona tal-foresti bi pjan ta’ ġestjoni tal-foresti fit-tul (“forest area with long-term forest management plan”) (40). Il-pjan ta’ ġestjoni tal-foresti jew l-istrument ekwivalenti jkopri perjodu ta’ 10 snin jew aktar u jiġi aġġornat kontinwament. 1.2. Tingħata informazzjoni dwar il-punti li ġejjin li mhumiex diġà ddokumentati fil-pjan ta’ ġestjoni tal-foresti jew f’sistema ekwivalenti: (a) l-għanijiet tal-ġestjoni, inklużi l-limitazzjonijiet ewlenin (41); (b) l-istrateġiji u l-attivitajiet ġenerali ppjanati sabiex jintlaħqu l-għanijiet tal-ġestjoni, inklużi l-operazzjonijiet mistennija matul iċ-ċiklu kollu tal-foresta; (c) definizzjoni tal-kuntest tal-ħabitat tal-foresta, inklużi l-ispeċijiet ewlenin eżistenti u maħsuba tas-siġar tal-foresti, u l-firxa u d-distribuzzjoni tagħhom; (d) id-definizzjoni taż-żona skont l-istabbiliment uffiċjali tagħha fir-reġistru tal-artijiet; (e) kompartimenti, toroq, drittijiet ta’ passaġġ u aċċess pubbliku ieħor, karatteristiċi fiżiċi inklużi passaġġi fuq l-ilma, żoni taħt restrizzjonijiet legali u oħrajn; (f) miżuri użati sabiex tinżamm il-kundizzjoni tajba tal-ekosistemi tal-foresti; (g) il-kunsiderazzjoni ta’ kwistjonijiet soċjali (inklużi l-preservazzjoni tal-pajsaġġ, il-konsultazzjoni mal-partijiet ikkonċernati f’konformità mat-termini u mal-kundizzjonijiet stabbiliti fid-dritt nazzjonali); (h) valutazzjoni tar-riskji relatati mal-foresti, inklużi n-nirien tal-foresti, u t-tifqigħat ta’ pesti u ta’ mard, bl-għan ta’ prevenzjoni, ta’ tnaqqis u ta’ kontroll tar-riskji u miżuri użati sabiex jiġi żgurati l-protezzjoni u l-adattament kontra r-riskji residwi; (i) il-kriterji kollha tad-DNSH rilevanti għall-ġestjoni tal-foresti. 1.3. Is-sostenibbiltà tas-sistemi ta’ ġestjoni tal-foresti, kif dokumentati fil-pjan imsemmi fil-punt 1.1, hija żgurata billi jintgħażel l-aktar approċċ ambizzjuż minn fost dawn li ġejjin: (a) il-ġestjoni tal-foresti taqbel mad-definizzjoni nazzjonali applikabbli tal-ġestjoni sostenibbli tal-foresti; (b) il-ġestjoni tal-foresti taqbel mad-definizzjoni minn Forest Europe (42) ta’ ġestjoni sostenibbli tal-foresti u tikkonforma mal-Pan-European Operational Level Guidelines for Sustainable Forest Management (43); (c) is-sistema ta’ ġestjoni fis-seħħ turi konformità mal-kriterji dwar is-sostenibbiltà tal-foresti stabbiliti fl-Artikolu 29(6) tad-Direttiva (UE) 2018/2001, u, mid-data tal-applikazzjoni tiegħu, mal-att ta’ implimentazzjoni dwar il-gwida operazzjonali għall-enerġija mill-bijomassa tal-foresti adottat skont l-Artikolu 29(8) ta’ dik id-Direttiva. 1.4. L-attività ma tinvolvix id-degradazzjoni tal-art b’ħażna għolja ta’ karbonju (44). 1.5. Is-sistema ta’ ġestjoni assoċjata mal-attività fis-seħħ tikkonforma mal-obbligu ta’ diliġenza dovuta u mar-rekwiżiti ta’ legalità stabbiliti fir-Regolament (UE) Nru 995/2010. 1.6. Il-pjan ta’ ġestjoni tal-foresti jew strument ekwivalenti jipprovdi għal monitoraġġ li jiżgura l-korrettezza tal-informazzjoni li tinsab fil-pjan, b’mod partikolari fir-rigward tad-data relatata maż-żona involuta. 2. Analiżi tal-benefiċċji klimatiċi 2.1. Għaż-żoni li jikkonformaw mar-rekwiżiti fil-livell taż-żona ta’ kisba tas-sorsi tal-foresti sabiex jiġi żgurat li l-livelli tal-ħażniet u tal-bjar ta’ karbonju fil-foresta jinżammu jew jissaħħu fit-tul f’konformità mal-punt (b) tal-Artikolu 29(7) tad-Direttiva (UE) 2018/2001, l-attività tikkonforma mal-kriterji li ġejjin: (a) l-analiżi tal-benefiċċji klimatiċi turi li l-bilanċ nett tal-emissjonijiet u tal-assorbimenti ta’ GHG iġġenerati mill-attività fuq perjodu ta’ 30 sena wara l-bidu tal-attività huwa aktar baxx minn linja bażi, li jikkorrispondi għall-bilanċ tal-emissjonijiet u għall-assorbimenti ta’ GHG fuq perjodu ta’ 30 sena li jibda fil-bidu tal-attività, assoċjati mal-prattiki ta’ żamma tal-istatus quo li kienu jseħħu fiż-żona involuta fin-nuqqas tal-attività; (b) il-benefiċċji klimatiċi fit-tul jitqiesu bħala pprovati permezz ta’ prova ta’ allinjament mal-punt (b) tal-Artikolu 29(7) tad-Direttiva (UE) 2018/2001. 2.2. Għaż-żoni li ma jikkonformawx mar-rekwiżiti fil-livell taż-żona ta’ kisba tas-sorsi tal-foresti sabiex jiġi żgurat li l-livelli tal-ħażniet u tal-bjar ta’ karbonju fil-foresta jinżammu jew jissaħħu fit-tul f’konformità mal-punt (b) tal-Artikolu 29(7) tad-Direttiva (UE) 2018/2001, l-attività tikkonforma mal-kriterji li ġejjin: (a) l-analiżi tal-benefiċċji klimatiċi turi li l-bilanċ nett tal-emissjonijiet u tal-assorbimenti ta’ GHG iġġenerati mill-attività fuq perjodu ta’ 30 sena wara l-bidu tal-attività huwa aktar baxx minn linja bażi, li jikkorrispondi għall-bilanċ tal-emissjonijiet u għall-assorbimenti ta’ GHG fuq perjodu ta’ 30 sena li jibda fil-bidu tal-attività, assoċjati mal-prattiki ta’ żamma tal-istatus quo li kienu jseħħu fiż-żona involuta fin-nuqqas tal-attività. (b) il-bilanċ nett medju fit-tul projettat ta’ GHG tal-attività huwa anqas mill-bilanċ medju fit-tul ta’ GHG projettat għal-linja bażi, imsemmija fil-punt 2.2, fejn terminu twil jikkorrispondi għal durata itwal bejn 100 sena u d-durata ta’ ċiklu sħiħ tal-foresta. 2.3. Il-kalkolu tal-benefiċċju klimatiku jikkonforma mal-kriterji kollha li ġejjin: (a) l-analiżi hija konsistenti mat-2019 Refinement to the 2006 IPCC Guidelines for National Greenhouse Gas Inventories (45). L-analiżi tal-benefiċċji klimatiċi hija bbażata fuq informazzjoni trasparenti, preċiża, konsistenti, kompleta u komparabbli, tkopri r-raggruppamenti kollha tal-karbonju milquta mill-attività, inklużi l-bijomassa tal-wiċċ, il-bijomassa taħt l-art, l-injam mejjet, il-mifrex u l-ħamrija, tiddependi fuq l-aktar suppożizzjonijiet konservattivi għall-kalkoli u tinkludi kunsiderazzjonijiet xierqa dwar ir-riskji ta’ nuqqas ta’ permanenza u ta’ treġġigħ lura tas-sekwestru tal-karbonju, ir-riskju ta’ saturazzjoni u r-riskju ta’ rilokazzjoni. (b) il-prattiki ta’ żamma tal-istatus quo, inklużi l-prattiki tal-ħsad, jistgħu jkunu waħda minn dawn li ġejjin: (i) il-prattiki ta’ ġestjoni kif dokumentati fl-aħħar verżjoni tal-pjan ta’ ġestjoni tal-foresti jew fi strument ekwivalenti qabel il-bidu tal-attività, jekk ikun hemm; (ii) l-aktar prattiki riċenti ta’ żamma tal-istatus quo qabel il-bidu tal-attività; (iii) il-prattiki li jikkorrispondu għal sistema ta’ ġestjoni li tiżgura li l-ħażniet ta’ karbonju u l-livelli tal-bjar fiż-żona tal-foresti jinżammu jew jissaħħu fuq terminu twil kif stabbilit fil-punt (b) tal-Artikolu 29(7) tad-Direttiva (UE) 2018/2001. (c) ir-riżoluzzjoni tal-analiżi hija proporzjonata għad-daqs taż-żona kkonċernata u jintużaw valuri speċifiċi għaż-żona kkonċernata. (d) l-emissjonijiet u l-assorbimenti li jseħħu minħabba disturbi naturali, bħal infestazzjonijiet ta’ pesti u ta’ mard, nirien fil-foresti, riħ, ħsarat minħabba maltempati, li jħallu impatt fuq iż-żona u jikkawżaw prestazzjoni mhux ottimali ma jirriżultawx f’nuqqas ta’ konformità mar-Regolament (UE) 2020/852, dment li l-analiżi tal-benefiċċji klimatiċi tkun konsistenti mat-2019 Refinement to the 2006 IPCC Guidelines for National Greenhouse Gas Inventories rigward l-emissjonijiet u l-assorbimenti minħabba disturbi naturali. 2.4. L-azjendi forestali ta’ anqas minn 13-il ettaru mhumiex meħtieġa jwettqu analiżi tal-benefiċċji klimatiċi. 3. Garanzija ta’ permanenza 3.1. F’konformità mal-liġi nazzjonali, l-istatus tal-foresta taż-żona li fiha titwettaq l-attività huwa ggarantit minn waħda mill-miżuri li ġejjin: (a) iż-żona hija kklassifikata fil-proprjetà forestali permanenti kif definita mill-FAO (46); (b) iż-żona hija kklassifikata bħala żona protetta; (c) iż-żona hija s-suġġett ta’ kwalunkwe garanzija legali jew kuntrattwali li tiżgura li se tibqa’ foresta. 3.2. F’konformità mal-liġi nazzjonali, l-operatur tal-attività jimpenja ruħu li aġġornamenti futuri għall-pjan ta’ ġestjoni tal-foresti jew ta’ strument ekwivalenti, lil hinn mill-attività ffinanzjata, ikomplu jfittxu l-benefiċċji klimatiċi kif determinati fil-punt 2. Barra minn hekk, l-operatur tal-attività jieħu impenn li jikkumpensa kwalunkwe tnaqqis tal-benefiċċju klimatiku ddeterminat fil-punt 2 b’benefiċċju klimatiku ekwivalenti li jirriżulta mit-twettiq ta’ attività li tikkorrispondi għal waħda mill-attivitajiet tal-forestrija definiti f’dan ir-Regolament. 4. Awditu Fi żmien sentejn mill-bidu tal-attività u kull 10 snin minn hemm’ il quddiem, il-konformità tal-attività mal-kontribut sostanzjali għall-kriterji ta’ mitigazzjoni tat-tibdil fil-klima u għall-kriterji tad-DNSH tiġi vverifikata permezz ta’ wieħed jew waħda minn dawn li ġejjin: (a) l-awtoritajiet nazzjonali kompetenti rilevanti; (b) ċertifikatur terz indipendenti, fuq talba tal-awtoritajiet kompetenti jew tal-operatur tal-attività. Sabiex jitnaqqsu l-kostijiet, l-awditi jistgħu jitwettqu flimkien ma’ kwalunkwe ċertifikazzjoni tal-foresti, ċertifikazzjoni klimatika jew awditu ieħor. Iċ-ċertifikatur ta’ parti terza indipendenti ma jkollu l-ebda kunflitt ta’ interess mas-sid jew mal-finanzjatur, u ma jkunx involut fl-iżvilupp jew fl-operazzjoni tal-attività. 5. Valutazzjoni tal-grupp Il-konformità mal-kriterji għal kontribut sostanzjali għall-mitigazzjoni tat-tibdil fil-klima u mal-kriterji tad-DNSH tista’ tiġi vverifikata: (a) fil-livell taż-żona tas-sorsi tal-foresti (47) kif definit fil-punt (30) tal-Artikolu 2 tad-Direttiva (UE) 2018/2001; (b) fil-livell ta’ grupp ta’ azjendi omoġenji biżżejjed sabiex jiġi evalwat ir-riskju tas-sostenibbiltà tal-attività forestali, dment li dawk l-azjendi kollha jkollhom relazzjoni dejjiema bejniethom u jipparteċipaw fl-attività u l-grupp ta’ dawk l-azjendi jibqa’ l-istess għall-awditi sussegwenti kollha. La tagħmilx ħsara sinifikanti (“DNSH”) (2) Adattament għat-tibdil fil-klima L-attività tikkonforma mal-kriterji stabbiliti fl-Appendiċi A ta’ dan l-Anness. (3) L-użu sostenibbli u l-protezzjoni tar-riżorsi tal-ilma u tal-baħar L-attività tikkonforma mal-kriterji stabbiliti fl-Appendiċi B ta’ dan l-Anness. L-informazzjoni dettaljata msemmija fil-punt 1.2. (i) tinkludi dispożizzjonijiet sabiex tinżamm konformità mal-kriterji stabbiliti fl-Appendiċi B ta’ dan l-Anness. (4) Tranżizzjoni lejn ekonomija ċirkolari It-tibdil silvikulturali kkawżat mill-attività fiż-żona koperta mill-attività x’aktarx li ma jirriżultax fi tnaqqis sinifikanti tal-provvista sostenibbli tal-bijomassa primarja tal-foresti xierqa għall-manifattura ta’ prodotti bbażati fuq l-injam b’potenzjal ta’ ċirkolarità fit-tul. Dan il-kriterju jista’ jintwera permezz tal-analiżi tal-benefiċċji klimatiċi msemmija fil-punt (2). (5) Prevenzjoni u kontroll tat-tniġġis L-użu tal-pestiċidi jitnaqqas u approċċi jew tekniki alternattivi, li jistgħu jinkludu alternattivi mhux kimiċi għall-pestiċidi, jingħataw preferenza, f’konformità mad-Direttiva 2009/128/KE, bl-eċċezzjoni ta’ okkażjonijiet li fihom l-użu tal-pestiċidi jkun meħtieġ għall-kontroll ta’ tifqigħat ta’ pesti u ta’ mard. L-attività mminimizzat l-użu tal-fertilizzanti u ma tużax demel. L-attività tikkonforma mar-Regolament (UE) 2019/1009 jew mar-regoli nazzjonali dwar il-fertilizzanti jew it-tejjieba tal-ħamrija għall-użu agrikolu. Jittieħdu miżuri dokumentati sew u verifikabbli sabiex jiġi evitat l-użu ta’ ingredjenti attivi li huma elenkati fil-parti A tal-Anness I tar-Regolament (UE) 2019/1021 (48), fil-Konvenzjoni ta’ Rotterdam dwar il-proċedura ta’ kunsens infurmat minn qabel għal ċerti kimiċi u pestiċidi perikolużi fil-kummerċ internazzjonali, fil-Konvenzjoni ta’ Minamata dwar il-Merkurju, fil-Protokoll ta’ Montreal dwar Sustanzi li jnaqqsu s-Saff tal-Ożonu, u ta’ ingredjenti attivi li huma elenkati bħala l-klassifikazzjoni Ia (“estremament perikolużi”) jew Ib (“perikolużi ħafna”) fid-WHO Recommended Classification of Pesticides by Hazard (49). L-attività tikkonforma mal-liġi nazzjonali rilevanti dwar l-ingredjenti attivi. It-tniġġis tal-ilma u tal-ħamrija huwa evitat u jittieħdu miżuri għat-tindif meta jseħħ it-tniġġis. (6) Protezzjoni u restawr tal-bijodiversità u tal-ekosistemi F’żoni magħżula mill-awtorità nazzjonali kompetenti għall-konservazzjoni jew f’ħabitats li huma protetti, l-attività hija konformi mal-objettivi ta’ konservazzjoni għal dawk iż-żoni. Ma hemm l-ebda konverżjoni ta’ ħabitats speċifikament sensittivi għat-telf ta’ bijodiversità jew b’valur għoli ta’ konservazzjoni, jew ta’ żoni mserrħa għar-restawr ta’ ħabitats bħal dawn f’konformità mal-liġi nazzjonali. L-informazzjoni dettaljata msemmija fil-punti 1.2.(i) tinkludi dispożizzjonijiet għaż-żamma u possibbilment għat-titjib tal-bijodiversità f’konformità mad-dispożizzjonijiet nazzjonali u lokali, inklużi dawn li ġejjin: (a) l-iżgurar ta’ stat tajjeb ta’ konservazzjoni tal-ħabitat u tal-ispeċijiet, taż-żamma tal-ispeċijiet tipiċi tal-ħabitat; (b) l-esklużjoni tal-użu jew tar-rilaxx ta’ speċijiet aljeni invażivi; (c) l-esklużjoni tal-użu ta’ speċijiet eżotiċi sakemm ma jkunx jista’ jintwera li: (i) l-użu tal-materjal riproduttiv tal-foresti jwassal għal kundizzjoni favorevoli u xierqa tal-ekosistema (bħall-klima, il-kriterji tal-ħamrija, u ż-żona ta’ veġetazzjoni, ir-reżistenza għan-nirien fil-foresti); (ii) l-ispeċijiet indiġeni preżenti bħalissa fis-sit ma għadhomx adattati aktar għall-kundizzjonijiet klimatiċi u tal-pedoidroloġiċi projettati; (d) l-iżgurar taż-żamma u tat-titjib tal-kwalità fiżika, kimika u bijoloġika tal-ħamrija; (e) il-promozzjoni ta’ prattiki li jiffavorixxu l-bijodiversità li jtejbu l-proċessi naturali tal-foresti; (f) l-esklużjoni tal-konverżjoni ta’ ekosistemi b’bijodiversità għolja f’dawk b’anqas bijodiversità; (g) l-iżgurar tad-diversità tal-ħabitats u tal-ispeċijiet assoċjati marbuta mal-foresta; (h) l-iżgurar tad-diversità tal-istrutturi tal-popolament u tal-manutenzjoni jew tat-titjib ta’ popolamenti fi stadju matur u ta’ injam mejjet.

1.4. Il-forestrija ta’ konservazzjoni

Deskrizzjoni tal-attività

Attivitajiet ta’ ġestjoni tal-foresti bl-objettiv li jiġu ppreservati ħabitats jew speċijiet individwali jew diversi. Il-forestrija ta’ konservazzjoni ma tassumi l-ebda tibdil fil-kategorija tal-art u sseħħ fuq art li taqbel mad-definizzjoni ta’ foresta kif stabbilita fil-liġi nazzjonali, jew fejn ma tkunx disponibbli, f’konformità mad-definizzjoni tal-FAO ta’ foresta (50).

L-attivitajiet ekonomiċi f’din il-kategorija jistgħu jiġu assoċjati mal-kodiċi A2 tal-NACE f’konformità mal-klassifikazzjoni statistika tal-attivitajiet ekonomiċi stabbilita bir-Regolament (KE) Nru 1893/2006. L-attivitajiet ekonomiċi f’din il-kategorija huma limitati għal NACE II 02.10, jiġifieri s-silvikultura u attivitajiet oħrajn tal-forestrija, 02.20, jiġifieri qtugħ tas-siġar għall-injam, 02.30, jiġifieri l-ġbir ta’ prodotti mhux tal-injam li jikbru fis-selvaġġ u 02.40, jiġifieri servizzi ta’ appoġġ għall-forestrija.

Kriterji tekniċi ta’ skrinjar

Kontribut sostanzjali għall-mitigazzjoni tat-tibdil fil-klima 1. Pjan ta’ ġestjoni tal-foresti jew strument ekwivalenti 1.1. L-attività sseħħ f’żona li hija soġġetta għal pjan ta’ ġestjoni tal-foresti jew għal strument ekwivalenti, kif stabbilit fil-liġi nazzjonali jew, meta r-regolamenti nazzjonali ma jiddefinixxux pjan ta’ ġestjoni tal-foresti, kif imsemmi fid-definizzjoni tal-FAO ta’ żona tal-foresti bi pjan ta’ ġestjoni tal-foresti fit-tul (“forest area with long-term forest management plan”) (51). Il-pjan ta’ ġestjoni tal-foresti jew l-istrument ekwivalenti jkopri perjodu ta’ 10 snin jew aktar u jiġi aġġornat kontinwament. 1.2. Tingħata informazzjoni dwar il-punti li ġejjin li mhumiex diġà ddokumentati fil-pjan ta’ ġestjoni tal-foresti jew f’sistema ekwivalenti: (a) l-għanijiet tal-ġestjoni, inklużi l-limitazzjonijiet ewlenin; (b) l-istrateġiji u l-attivitajiet ġenerali ppjanati sabiex jintlaħqu l-għanijiet tal-ġestjoni, inklużi l-operazzjonijiet mistennija matul iċ-ċiklu kollu tal-foresta; (c) definizzjoni tal-kuntest tal-ħabitat tal-foresti, tal-ispeċijiet ewlenin tas-siġar tal-foresti u ta’ dawk maħsuba għall-firxa u għad-distribuzzjoni tagħhom, f’konformità mal-kuntest tal-ekosistema tal-foresti lokali; (d) id-definizzjoni taż-żona skont l-istabbiliment uffiċjali tagħha fir-reġistru tal-artijiet; (e) kompartimenti, toroq, drittijiet ta’ passaġġ u aċċess pubbliku ieħor, karatteristiċi fiżiċi inklużi passaġġi fuq l-ilma, żoni taħt restrizzjonijiet legali u oħrajn; (f) miżuri użati sabiex tinżamm il-kundizzjoni tajba tal-ekosistemi tal-foresti; (g) il-kunsiderazzjoni ta’ kwistjonijiet soċjali (inklużi l-preservazzjoni tal-pajsaġġ, il-konsultazzjoni mal-partijiet ikkonċernati f’konformità mat-termini u mal-kundizzjonijiet stabbiliti fid-dritt nazzjonali); (h) valutazzjoni tar-riskji relatati mal-foresti, inklużi n-nirien tal-foresti, u t-tifqigħat ta’ pesti u ta’ mard, bl-għan ta’ prevenzjoni, ta’ tnaqqis u ta’ kontroll tar-riskji u miżuri użati sabiex jiġi żgurati l-protezzjoni u l-adattament kontra r-riskji residwi; (i) id-DNSH kollha rilevanti għall-ġestjoni tal-foresti. 1.3. Il-pjan ta’ ġestjoni tal-foresti jew l-istrument ekwivalenti: (a) juri objettiv primarju deżinjat ta’ ġestjoni (52) li jikkonsisti fil-protezzjoni tal-ħamrija u tal-ilma (53), fil-konservazzjoni tal-bijodiversità (54) jew f’servizzi soċjali (55) fuq il-bażi tad-definizzjonijiet tal-FAO; (b) il-promozzjoni ta’ prattiki li jiffavorixxu l-bijodiversità li jtejbu l-proċessi naturali tal-foresti; (c) jinkludi analiżi ta’ dawn: (i) l-impatti u l-pressjonijiet fuq il-konservazzjoni tal-ħabitats u fuq id-diversità tal-ħabitats assoċjati; (ii) il-kundizzjoni tal-ħsad li timminimizza l-impatti fuq il-ħamrija; (iii) attivitajiet oħra li għandhom impatt fuq l-objettivi ta’ konservazzjoni, bħall-kaċċa u s-sajd, attivitajiet agrikoli, pastorali u tal-forestrija, attivitajiet industrijali, tal-estrazzjoni u kummerċjali. 1.4. Is-sostenibbiltà tas-sistemi ta’ ġestjoni tal-foresti, kif dokumentati fil-pjan imsemmi fil-punt 1.1, hija żgurata billi jintgħażel l-aktar approċċ ambizzjuż minn fost dawn li ġejjin: (a) il-ġestjoni tal-foresti taqbel mad-definizzjoni nazzjonali tal-ġestjoni sostenibbli tal-foresti, jekk teżisti; (b) il-ġestjoni tal-foresti taqbel mad-definizzjoni minn Forest Europe (56) ta’ ġestjoni sostenibbli tal-foresti u tikkonforma mal-Pan-European Operational Level Guidelines for Sustainable Forest Management (57); (c) is-sistema ta’ ġestjoni fis-seħħ turi konformità mal-kriterji dwar is-sostenibbiltà tal-foresti kif definiti fl-Artikolu 29(6) tad-Direttiva (UE) 2018/2001, u, mid-data tal-applikazzjoni tiegħu, mal-att ta’ implimentazzjoni dwar il-gwida operazzjonali għall-enerġija mill-bijomassa tal-foresti adottat skont l-Artikolu 29(8) ta’ dik id-Direttiva. 1.5. L-attività ma tinvolvix id-degradazzjoni tal-art b’ħażna għolja ta’ karbonju (58). 1.6. Is-sistema ta’ ġestjoni assoċjata mal-attività fis-seħħ tikkonforma mal-obbligu ta’ diliġenza dovuta u mar-rekwiżiti ta’ legalità stabbiliti fir-Regolament (UE) Nru 995/2010. 1.7. Il-pjan ta’ ġestjoni tal-foresti jew strument ekwivalenti jipprovdi għal monitoraġġ li jiżgura l-korrettezza tal-informazzjoni li tinsab fil-pjan, b’mod partikolari fir-rigward tad-data relatata maż-żona involuta. 2. Analiżi tal-benefiċċji klimatiċi 2.1. Għaż-żoni li jikkonformaw mar-rekwiżiti fil-livell taż-żona ta’ kisba tas-sorsi tal-foresti sabiex jiġi żgurat li l-livelli tal-ħażniet u tal-bjar ta’ karbonju fil-foresta jinżammu jew jissaħħu fit-tul f’konformità mal-punt (b) tal-Artikolu 29(7) tad-Direttiva (UE) 2018/2001, l-attività tikkonforma mal-kriterji li ġejjin: (a) l-analiżi tal-benefiċċji klimatiċi turi li l-bilanċ nett tal-emissjonijiet u tal-assorbimenti ta’ GHG iġġenerati mill-attività fuq perjodu ta’ 30 sena wara l-bidu tal-attività huwa aktar baxx minn linja bażi, li jikkorrispondi għall-bilanċ tal-emissjonijiet u għall-assorbimenti ta’ GHG fuq perjodu ta’ 30 sena li jibda fil-bidu tal-attività, assoċjati mal-prattiki ta’ żamma tal-istatus quo li kienu jseħħu fiż-żona involuta fin-nuqqas tal-attività; (b) il-benefiċċji klimatiċi fit-tul jitqiesu bħala pprovati permezz ta’ prova ta’ allinjament mal-punt (b) tal-Artikolu 29(7) tad-Direttiva (UE) 2018/2001. 2.2. Għaż-żoni li ma jikkonformawx mar-rekwiżiti fil-livell taż-żona ta’ kisba tas-sorsi tal-foresti sabiex jiġi żgurat li l-livelli tal-ħażniet u tal-bjar ta’ karbonju fil-foresta jinżammu jew jissaħħu fit-tul f’konformità mal-punt (b) tal-Artikolu 29(7) tad-Direttiva (UE) 2018/2001, l-attività tikkonforma mal-kriterji li ġejjin: (a) l-analiżi tal-benefiċċji klimatiċi turi li l-bilanċ nett tal-emissjonijiet u tal-assorbimenti ta’ GHG iġġenerati mill-attività fuq perjodu ta’ 30 sena wara l-bidu tal-attività huwa aktar baxx minn linja bażi, li jikkorrispondi għall-bilanċ tal-emissjonijiet u għall-assorbimenti ta’ GHG fuq perjodu ta’ 30 sena li jibda fil-bidu tal-attività, assoċjati mal-prattiki ta’ żamma tal-istatus quo li kienu jseħħu fiż-żona involuta fin-nuqqas tal-attività. (b) il-bilanċ nett medju fit-tul projettat ta’ GHG tal-attività huwa anqas mill-bilanċ medju fit-tul ta’ GHG projettat għal-linja bażi, imsemmija fil-punt 2.2, fejn terminu twil jikkorrispondi għal durata itwal bejn 100 sena u d-durata ta’ ċiklu sħiħ tal-foresta. 2.3. Il-kalkolu tal-benefiċċju klimatiku jikkonforma mal-kriterji kollha li ġejjin: (a) l-analiżi hija konsistenti mat-2019 Refinement to the 2006 IPCC Guidelines for National Greenhouse Gas Inventories (59). L-analiżi tal-benefiċċji klimatiċi hija bbażata fuq informazzjoni trasparenti, preċiża, konsistenti, kompleta u komparabbli, tkopri r-raggruppamenti kollha tal-karbonju milquta mill-attività, inklużi l-bijomassa tal-wiċċ, il-bijomassa taħt l-art, l-injam mejjet, il-mifrex u l-ħamrija, tiddependi fuq l-aktar suppożizzjonijiet konservattivi għall-kalkoli u tinkludi kunsiderazzjonijiet xierqa dwar ir-riskji ta’ nuqqas ta’ permanenza u ta’ treġġigħ lura tas-sekwestru tal-karbonju, ir-riskju ta’ saturazzjoni u r-riskju ta’ rilokazzjoni. (b) il-prattiki ta’ żamma tal-istatus quo, inklużi l-prattiki tal-ħsad, huma fost dawn li ġejjin: (i) il-prattiki ta’ ġestjoni kif dokumentati fl-aħħar verżjoni tal-pjan ta’ ġestjoni tal-foresti jew fi strument ekwivalenti qabel il-bidu tal-attività, jekk ikun hemm; (ii) l-aktar prattiki riċenti ta’ żamma tal-istatus quo qabel il-bidu tal-attività; (iii) il-prattiki li jikkorrispondu għal sistema ta’ ġestjoni li tiżgura li l-ħażniet ta’ karbonju u l-livelli tal-bjar fiż-żona tal-foresti jinżammu jew jissaħħu fuq terminu twil kif stabbilit fil-punt (b) tal-Artikolu 29(7) tad-Direttiva (UE) 2018/2001. (c) ir-riżoluzzjoni tal-analiżi hija proporzjonata għad-daqs taż-żona kkonċernata u jintużaw valuri speċifiċi għaż-żona kkonċernata. (d) l-emissjonijiet u l-assorbimenti li jseħħu minħabba disturbi naturali, bħal infestazzjonijiet ta’ pesti u ta’ mard, nirien fil-foresti, riħ, ħsarat minħabba maltempati, li jħallu impatt fuq iż-żona u jikkawżaw prestazzjoni mhux ottimali ma jirriżultawx f’nuqqas ta’ konformità mal-kriterji tar-Regolament (UE) 2020/852, dment li l-analiżi tal-benefiċċji klimatiċi tkun konsistenti mat-2019 Refinement to the 2006 IPCC Guidelines for National Greenhouse Gas Inventories rigward l-emissjonijiet u l-assorbimenti minħabba disturbi naturali. 2.4. L-azjendi forestali ta’ anqas minn 13-il ettaru mhumiex meħtieġa jwettqu analiżi tal-benefiċċji klimatiċi. 3. Garanzija ta’ permanenza 3.1. F’konformità mal-liġi nazzjonali, l-istatus tal-foresta taż-żona li fiha titwettaq l-attività huwa ggarantit minn waħda mill-miżuri li ġejjin: (a) iż-żona hija kklassifikata fil-proprjetà forestali permanenti kif definita mill-FAO (60); (b) iż-żona hija kklassifikata bħala żona protetta; (c) iż-żona hija s-suġġett ta’ kwalunkwe garanzija legali jew kuntrattwali li tiżgura li se tibqa’ foresta. 3.2. F’konformità mal-liġi nazzjonali, l-operatur tal-attività jimpenja ruħu li aġġornamenti futuri għall-pjan ta’ ġestjoni tal-foresti jew ta’ strument ekwivalenti, lil hinn mill-attività ffinanzjata, ikomplu jfittxu l-benefiċċji klimatiċi kif determinati fil-punt 2. Barra minn hekk, l-operatur tal-attività jieħu impenn li jikkumpensa kwalunkwe tnaqqis tal-benefiċċju klimatiku ddeterminat fil-punt 2 b’benefiċċju klimatiku ekwivalenti li jirriżulta mit-twettiq ta’ attività li tikkorrispondi għal waħda mill-attivitajiet tal-forestrija definiti f’dan ir-Regolament. 4. Awditu Fi żmien sentejn mill-bidu tal-attività u kull 10 snin minn hemm’ il quddiem, il-konformità tal-attività mal-kontribut sostanzjali għall-kriterji ta’ mitigazzjoni tat-tibdil fil-klima u għall-kriterji tad-DNSH tiġi vverifikata permezz ta’ wieħed jew waħda minn dawn li ġejjin: (a) l-awtoritajiet nazzjonali kompetenti rilevanti; (b) ċertifikatur terz indipendenti, fuq talba tal-awtoritajiet kompetenti jew tal-operatur tal-attività. Sabiex jitnaqqsu l-kostijiet, l-awditi jistgħu jitwettqu flimkien ma’ kwalunkwe ċertifikazzjoni tal-foresti, ċertifikazzjoni klimatika jew awditu ieħor. Iċ-ċertifikatur ta’ parti terza indipendenti ma jkollu l-ebda kunflitt ta’ interess mas-sid jew mal-finanzjatur, u ma jkunx involut fl-iżvilupp jew fl-operazzjoni tal-attività. 5. Valutazzjoni tal-grupp Il-konformità mal-kriterji għal kontribut sostanzjali għall-mitigazzjoni tat-tibdil fil-klima u mal-kriterji tad-DNSH tista’ tiġi vverifikata: (a) fil-livell taż-żona tas-sorsi tal-foresti (61) kif definit fil-punt (30) tal-Artikolu 2 tad-Direttiva (UE) 2018/2001; (b) fil-livell ta’ grupp ta’ azjendi forestali omoġenji biżżejjed sabiex jiġi evalwat ir-riskju tas-sostenibbiltà tal-attività forestali, dment li dawk l-azjendi kollha jkollhom relazzjoni dejjiema bejniethom u jipparteċipaw fl-attività u l-grupp ta’ dawk l-azjendi jibqa’ l-istess għall-awditi sussegwenti kollha. La tagħmilx ħsara sinifikanti (“DNSH”) (2) Adattament għat-tibdil fil-klima L-attività tikkonforma mal-kriterji stabbiliti fl-Appendiċi A ta’ dan l-Anness. (3) L-użu sostenibbli u l-protezzjoni tar-riżorsi tal-ilma u tal-baħar L-attività tikkonforma mal-kriterji stabbiliti fl-Appendiċi B ta’ dan l-Anness. L-informazzjoni dettaljata msemmija fil-punt 1.2.(i) tinkludi dispożizzjonijiet sabiex tinżamm konformità mal-kriterji stabbiliti fl-Appendiċi B ta’ dan l-Anness. (4) Tranżizzjoni lejn ekonomija ċirkolari It-tibdil silvikulturali kkawżat mill-attività fiż-żona koperta mill-attività x’aktarx li ma jirriżultax fi tnaqqis sinifikanti tal-provvista sostenibbli tal-bijomassa primarja tal-foresti xierqa għall-manifattura ta’ prodotti bbażati fuq l-injam b’potenzjal ta’ ċirkolarità fit-tul. Dan il-kriterju jista’ jintwera permezz tal-analiżi tal-benefiċċji klimatiċi msemmija fil-punt (2). (5) Prevenzjoni u kontroll tat-tniġġis L-attività ma tużax pestiċidi jew fertilizzanti. Jittieħdu miżuri dokumentati sew u verifikabbli sabiex jiġi evitat l-użu ta’ ingredjenti attivi li huma elenkati fil-parti A tal-Anness I tar-Regolament (UE) 2019/1021 (62), fil-Konvenzjoni ta’ Rotterdam dwar il-proċedura ta’ kunsens infurmat minn qabel għal ċerti kimiċi u pestiċidi perikolużi fil-kummerċ internazzjonali, fil-Konvenzjoni ta’ Minamata dwar il-Merkurju, fil-Protokoll ta’ Montreal dwar Sustanzi li jnaqqsu s-Saff tal-Ożonu, u ta’ ingredjenti attivi li huma elenkati bħala l-klassifikazzjoni Ia (“estremament perikolużi”) jew Ib (“perikolużi ħafna”) fid-WHO Recommended Classification of Pesticides by Hazard (63). L-attività tikkonforma mal-liġi nazzjonali rilevanti dwar l-ingredjenti attivi. It-tniġġis tal-ilma u tal-ħamrija huwa evitat u jittieħdu miżuri għat-tindif meta jseħħ it-tniġġis. (6) Protezzjoni u restawr tal-bijodiversità u tal-ekosistemi F’żoni magħżula mill-awtorità nazzjonali kompetenti għall-konservazzjoni jew f’ħabitats li huma protetti, l-attività hija konformi mal-objettivi ta’ konservazzjoni għal dawk iż-żoni. Ma hemm l-ebda konverżjoni ta’ ħabitats speċifikament sensittivi għat-telf ta’ bijodiversità jew b’valur għoli ta’ konservazzjoni, jew ta’ żoni mserrħa għar-restawr ta’ ħabitats bħal dawn f’konformità mal-liġi nazzjonali. L-informazzjoni dettaljata msemmija fil-punt 1.2.(i) tinkludi dispożizzjonijiet għaż-żamma u possibbilment għat-titjib tal-bijodiversità f’konformità mad-dispożizzjonijiet nazzjonali u lokali, inklużi dawn li ġejjin: (a) l-iżgurar ta’ stat tajjeb ta’ konservazzjoni tal-ħabitat u tal-ispeċijiet, taż-żamma tal-ispeċijiet tipiċi tal-ħabitat; (b) l-esklużjoni tal-użu jew tar-rilaxx ta’ speċijiet aljeni invażivi; (c) l-esklużjoni tal-użu ta’ speċijiet eżotiċi sakemm ma jkunx jista’ jintwera li: (i) l-użu tal-materjal riproduttiv tal-foresti jwassal għal kundizzjonijiet favorevoli u xierqa tal-ekosistema (bħall-klima, il-kriterji tal-ħamrija, u ż-żona ta’ veġetazzjoni, ir-reżistenza għan-nirien fil-foresti); (ii) l-ispeċijiet indiġeni preżenti bħalissa fis-sit ma għadhomx adattati aktar għall-kundizzjonijiet klimatiċi u tal-pedoidroloġiċi projettati; (d) l-iżgurar taż-żamma u tat-titjib tal-kwalità fiżika, kimika u bijoloġika tal-ħamrija; (e) il-promozzjoni ta’ prattiki li jiffavorixxu l-bijodiversità li jtejbu l-proċessi naturali tal-foresti; (f) l-esklużjoni tal-konverżjoni ta’ ekosistemi b’bijodiversità għolja f’dawk b’anqas bijodiversità; (g) l-iżgurar tad-diversità tal-ħabitats u tal-ispeċijiet assoċjati marbuta mal-foresta; (h) l-iżgurar tad-diversità tal-istrutturi tal-popolament u tal-manutenzjoni jew tat-titjib ta’ popolamenti fi stadju matur u ta’ injam mejjet.

2. L-ATTIVITAJIET TA’ ĦARSIEN U TA’ RESTAWR TAL-AMBJENT

2.1. Ir-restawr ta’ artijiet mistagħdra

Deskrizzjoni tal-attività

Ir-restawr tal-artijiet mistagħdra jirreferi għal attivitajiet ekonomiċi li jippromwovu ritorn għall-kundizzjonijiet oriġinali tal-artijiet mistagħdra u attivitajiet ekonomiċi li jtejbu l-funzjonijiet tal-artijiet mistagħdra mingħajr ma neċessarjament jippromwovu r-ritorn għal kundizzjonijiet ta’ qabel id-disturb, b’artijiet mistagħdra li jfissru art li taqbel mad-definizzjoni internazzjonali ta’ art mistagħdra (64) jew ta’ torbiera (65) kif stabbilita fil-Konvenzjoni dwar l-Artijiet Mistagħdra ta’ Importanza Internazzjonali speċjalment bħala l-Ħabitat għall-Għasafar tal-Ilma (il-Konvenzjoni ta’ Ramsar) (66). Iż-żona konċernata taqbel mad-definizzjoni tal-Unjoni ta’ artijiet mistagħdra, kif prevista fil-Komunikazzjoni tal-Kummissjoni dwar l-użu għaqli u l-konservazzjoni tal-artijiet mistagħdra (67).

L-attivitajiet ekonomiċi f’din il-kategorija ma għandhom l-ebda kodiċi NACE dedikat kif imsemmi fil-klassifikazzjoni statistika tal-attivitajiet ekonomiċi stabbilita bir-Regolament (KE) Nru 1893/2006, iżda jirrigwardaw il-klassi 6 tal-klassifikazzjoni statistika tal-attivitajiet ta’ ħarsien tal-ambjent (CEPA) stabbilita bir-Regolament (UE) Nru 691/2011 tal-Parlament Ewropew u tal-Kunsill (68).

Kriterji tekniċi ta’ skrinjar

Kontribut sostanzjali għall-mitigazzjoni tat-tibdil fil-klima 1. Pjan ta’ restawr 1.1. Iż-żona hija koperta minn pjan ta’ restawr, li huwa konsistenti mal-prinċipji u mal-linji gwida tal-Konvenzjoni ta’ Ramsar dwar ir-restawr tal-artijiet mistagħdra (69), sakemm iż-żona tiġi kklassifikata bħala art mistagħdra u tkun koperta bi pjan ta’ ġestjoni tal-artijiet mistagħdra, konsistenti mal-linji gwida tal-Konvenzjoni ta’ Ramsar għall-ippjanar tal-ġestjoni tas-siti ta’ Ramsar u ta’ artijiet mistagħdra oħra (70). Għat-torbiera, il-pjan ta’ restawr isegwi r-rakkomandazzjonijiet li jinsabu fir-riżoluzzjonijiet rilevanti tal-Konvenzjoni ta’ Ramsar, inkluża r-riżoluzzjoni XIII/13. 1.2. Il-pjan ta’ restawr jinkludi konsiderazzjoni bir-reqqa tal-kundizzjonijiet idroloġiċi u pedoloġiċi lokali, inkluża d-dinamika tas-saturazzjoni tal-ħamrija u t-tibdil tal-kundizzjonijiet aerobiċi u anaerobiċi. 1.3. Il-kriterji tad-DNSH rilevanti kollha għall-ġestjoni tal-artijiet mistagħdra huma indirizzati fil-pjan ta’ restawr. 1.4. Il-pjan ta’ restawr jipprovdi għal monitoraġġ li jiżgura l-korrettezza tal-informazzjoni li tinsab fil-pjan, b’mod partikolari fir-rigward tad-data relatata maż-żona involuta. 2. Analiżi tal-benefiċċji klimatiċi 2.1. L-attività tikkonforma mal-kriterji li ġejjin: (a) l-analiżi tal-benefiċċji klimatiċi turi li l-bilanċ nett tal-emissjonijiet u tal-assorbimenti ta’ GHG iġġenerati mill-attività fuq perjodu ta’ 30 sena wara l-bidu tal-attività huwa aktar baxx minn linja bażi, li jikkorrispondi għall-bilanċ tal-emissjonijiet u għall-assorbimenti ta’ GHG fuq perjodu ta’ 30 sena li jibda fil-bidu tal-attività, assoċjati mal-prattiki ta’ żamma tal-istatus quo li kienu jseħħu fiż-żona involuta fin-nuqqas tal-attività; (b) il-bilanċ nett medju fit-tul projettat ta’ GHG tal-attività huwa anqas mill-bilanċ medju fit-tul ta’ GHG projettat għal-linja bażi, imsemmija fil-punt 2.2, fejn terminu twil jikkorrispondi għal 100 sena. 2.2. Il-kalkolu tal-benefiċċju klimatiku jikkonforma mal-kriterji kollha li ġejjin: (a) l-analiżi hija konsistenti mat-2019 Refinement to the 2006 IPCC Guidelines for National Greenhouse Gas Inventories (71). B’mod partikolari, jekk id-definizzjoni ta’ art mistagħdra użata f’dik l-analiżi tkun differenti mid-definizzjoni tal-art mistagħdra użata fl-inventarju nazzjonali ta’ GHG, l-analiżi tinkludi identifikazzjoni tal-kategoriji differenti ta’ art koperti miż-żona involuta. L-analiżi tal-benefiċċji klimatiċi hija bbażata fuq informazzjoni trasparenti, preċiża, konsistenti, kompleta u komparabbli, tkopri r-raggruppamenti kollha tal-karbonju milquta mill-attività, inklużi l-bijomassa tal-wiċċ, il-bijomassa taħt l-art, l-injam mejjet, il-mifrex u l-ħamrija, tiddependi fuq l-aktar suppożizzjonijiet konservattivi għall-kalkoli u tinkludi kunsiderazzjonijiet xierqa dwar ir-riskji ta’ nuqqas ta’ permanenza u ta’ treġġigħ lura tas-sekwestru tal-karbonju, ir-riskju ta’ saturazzjoni u r-riskju ta’ rilokazzjoni. Għall-artijiet mistagħdra kostali, l-analiżi tal-benefiċċji klimatiċi tqis projezzjonijiet taż-żieda relattiva mistennija fil-livell tal-baħar u l-potenzjal li l-artijiet mistagħdra jemigraw; (b) il-prattiki ta’ żamma tal-istatus quo, inklużi l-prattiki tal-ħsad, jistgħu jkunu waħda minn dawn li ġejjin: (i) il-prattiki ta’ ġestjoni kif dokumentati qabel il-bidu tal-attività, jekk ikun hemm; (ii) l-aktar prattiki riċenti ta’ żamma tal-istatus quo qabel il-bidu tal-attività. (c) ir-riżoluzzjoni tal-analiżi hija proporzjonata għad-daqs taż-żona kkonċernata u jintużaw valuri speċifiċi għaż-żona kkonċernata; (d) l-emissjonijiet u l-assorbimenti li jseħħu minħabba disturbi naturali, bħal infestazzjonijiet ta’ pesti u ta’ mard, nirien, riħ, ħsarat minħabba maltempati, li jħallu impatt fuq iż-żona u jikkawżaw prestazzjoni mhux ottimali ma jirriżultawx f’nuqqas ta’ konformità mal-kriterji tar-Regolament (UE) 2020/852, dment li l-analiżi tal-benefiċċji klimatiċi tkun konsistenti mat-2019 Refinement to the 2006 IPCC Guidelines for National Greenhouse Gas Inventories rigward l-emissjonijiet u l-assorbimenti minħabba disturbi naturali. 4. Garanzija ta’ permanenza 4.1. F’konformità mal-liġi nazzjonali, l-istatus tal-art mistagħdra taż-żona li fiha titwettaq l-attività huwa ggarantit minn waħda mill-miżuri li ġejjin: (a) iż-żona hija ddeżinjata sabiex tinżamm bħala art mistagħdra u ma tistax tiġi kkonvertita għal użu ieħor tal-art; (b) iż-żona hija kklassifikata bħala żona protetta; (c) iż-żona hija s-suġġett ta’ kwalunkwe garanzija legali jew kuntrattwali li tiżgura li se tibqa’ art mistagħdra. 4.2. F’konformità mal-liġi nazzjonali, l-operatur tal-attività jimpenja ruħu li aġġornamenti futuri għall-pjan ta’ restawr, lil hinn mill-attività ffinanzjata, ikomplu jfittxu l-benefiċċji klimatiċi kif determinati fil-punt 2. Barra minn hekk, l-operatur tal-attività jieħu impenn li jikkumpensa kwalunkwe tnaqqis tal-benefiċċju klimatiku ddeterminat fil-punt 2 b’benefiċċju klimatiku ekwivalenti li jirriżulta mit-twettiq ta’ attività li tikkorrispondi għal waħda mill-attivitajiet ta’ ħarsien u ta’ restawr tal-ambjent definiti f’dan ir-Regolament. 5. Awditu Fi żmien sentejn mill-bidu tal-attività u kull 10 snin minn hemm’ il quddiem, il-konformità tal-attività mal-kontribut sostanzjali għall-kriterji ta’ mitigazzjoni tat-tibdil fil-klima u mal-kriterji tad-DNSH tiġi vverifikata permezz ta’ wieħed jew waħda minn dawn li ġejjin: (a) l-awtoritajiet nazzjonali kompetenti rilevanti; (b) ċertifikatur terz indipendenti, fuq talba tal-awtoritajiet kompetenti jew tal-operatur tal-attività. Sabiex jitnaqqsu l-kostijiet, l-awditi jistgħu jitwettqu flimkien ma’ kwalunkwe ċertifikazzjoni tal-foresti, ċertifikazzjoni klimatika jew awditu ieħor. Iċ-ċertifikatur ta’ parti terza indipendenti ma jkollu l-ebda kunflitt ta’ interess mas-sid jew mal-finanzjatur, u ma jkunx involut fl-iżvilupp jew fl-operazzjoni tal-attività. 6. Valutazzjoni tal-grupp Il-konformità mal-kriterji għal kontribut sostanzjali għall-mitigazzjoni tat-tibdil fil-klima u mal-kriterji tad-DNSH tista’ tiġi vverifikata fil-livell ta’ grupp ta’ azjendi omoġenji biżżejjed sabiex jiġi evalwat ir-riskju tas-sostenibbiltà tal-attività forestali, dment li dawk l-azjendi kollha jkollhom relazzjoni dejjiema bejniethom u jipparteċipaw fl-attività u l-grupp ta’ dawk l-azjendi jibqa’ l-istess għall-awditi sussegwenti kollha. La tagħmilx ħsara sinifikanti (“DNSH”) (2) Adattament għat-tibdil fil-klima L-attività tikkonforma mal-kriterji stabbiliti fl-Appendiċi A ta’ dan l-Anness. (3) L-użu sostenibbli u l-protezzjoni tar-riżorsi tal-ilma u tal-baħar L-attività tikkonforma mal-kriterji stabbiliti fl-Appendiċi B ta’ dan l-Anness. (4) Tranżizzjoni lejn ekonomija ċirkolari L-estrazzjoni tal-pit tiġi mminimizzata. (5) Prevenzjoni u kontroll tat-tniġġis L-użu tal-pestiċidi jiġi mminimizzat u approċċi jew tekniki alternattivi, li jistgħu jinkludu alternattivi mhux kimiċi għall-pestiċidi, jingħataw preferenza, f’konformità mad-Direttiva 2009/128/KE, bl-eċċezzjoni ta’ okkażjonijiet li fihom l-użu tal-pestiċidi jkun meħtieġ għall-kontroll ta’ tifqigħat ta’ pesti u ta’ mard. L-attività timminimizza l-użu tal-fertilizzanti u ma tużax demel. L-attività tikkonforma mar-Regolament (UE) 2019/1009 jew mar-regoli nazzjonali dwar il-fertilizzanti jew it-tejjieba tal-ħamrija għall-użu agrikolu. Jittieħdu miżuri dokumentati sew u verifikabbli sabiex jiġi evitat l-użu ta’ ingredjenti attivi li huma elenkati fl-Anness I, il-parti A tar-Regolament (UE) 2019/1021 (72), il-Konvenzjoni ta’ Rotterdam dwar il-proċedura ta’ kunsens infurmat minn qabel għal ċerti kimiċi u pestiċidi perikolużi fil-kummerċ internazzjonali, il-Konvenzjoni ta’ Minamata dwar il-Merkurju, il-Protokoll ta’ Montreal dwar Sustanzi li jnaqqsu s-Saff tal-Ożonu, u ta’ ingredjenti attivi li huma elenkati bħala l-klassifikazzjoni Ia (“estremament perikolużi”) jew Ib (“perikolużi ħafna”) fid-WHO Recommended Classification of Pesticides by Hazard (73). L-attività tikkonforma mal-liġi nazzjonali rilevanti ta’ implimentazzjoni dwar l-ingredjenti attivi. It-tniġġis tal-ilma u tal-ħamrija huwa evitat u jittieħdu miżuri għat-tindif meta jseħħ it-tniġġis. (6) Protezzjoni u restawr tal-bijodiversità u tal-ekosistemi F’żoni magħżula mill-awtorità nazzjonali kompetenti għall-konservazzjoni jew f’ħabitats li huma protetti, l-attività hija konformi mal-objettivi ta’ konservazzjoni għal dawk iż-żoni. Ma hemm l-ebda konverżjoni ta’ ħabitats speċifikament sensittivi għat-telf ta’ bijodiversità jew b’valur għoli ta’ konservazzjoni, jew ta’ żoni mserrħa għar-restawr ta’ ħabitats bħal dawn f’konformità mal-liġi nazzjonali. Il-pjan imsemmi fil-punt 1 (Pjan ta’ restawr) ta’ din it-Taqsima jinkludi dispożizzjonijiet għaż-żamma u possibbilment għat-titjib tal-bijodiversità f’konformità mad-dispożizzjonijiet nazzjonali u lokali, inkluż dawn li ġejjin: (a) l-iżgurar ta’ stat tajjeb ta’ konservazzjoni tal-ħabitat u tal-ispeċijiet, taż-żamma tal-ispeċijiet tipiċi tal-ħabitat; (b) l-esklużjoni tal-użu jew tar-rilaxx ta’ speċijiet invażivi.

3. IL-MANIFATTURA

3.1. Il-manifattura ta’ teknoloġiji tal-enerġija rinnovabbli

Deskrizzjoni tal-attività

Il-manifattura ta’ teknoloġiji tal-enerġija rinnovabbli fejn l-enerġija rinnovabbli hija ddefinita fl-Artikolu 2 (1) tad-Direttiva (UE) 2018/2001.

L-attivitajiet ekonomiċi f’din il-kategorija jistgħu jiġu assoċjati ma’ diversi kodiċijiet tal-NACE, b’mod partikolari C25, C27, C28 f’konformità mal-klassifikazzjoni statistika tal-attivitajiet ekonomiċi stabbilita bir-Regolament (KE) Nru 1893/2006.

Attività f’din il-kategorija hija attività ta’ faċilitazzjoni f’konformità mal-punt (i) tal-Artikolu 10(1) tar-Regolament (UE) 2020/852 meta tikkonforma mal-kriterji tekniċi ta’ skrinjar stabbiliti f’din it-Taqsima.

Kriterji tekniċi ta’ skrinjar

Kontribut sostanzjali għall-mitigazzjoni tat-tibdil fil-klima L-attività ekonomika timmanifattura teknoloġiji tal-enerġija rinnovabbli. La tagħmilx ħsara sinifikanti (“DNSH”) (2) Adattament għat-tibdil fil-klima L-attività tikkonforma mal-kriterji stabbiliti fl-Appendiċi A ta’ dan l-Anness. (3) L-użu sostenibbli u l-protezzjoni tar-riżorsi tal-ilma u tal-baħar L-attività tikkonforma mal-kriterji stabbiliti fl-Appendiċi B ta’ dan l-Anness. (4) Tranżizzjoni lejn ekonomija ċirkolari L-attività tivvaluta d-disponibbiltà ta’ tekniki u, fejn fattibbli, tadotta t-tali tekniki li jappoġġaw: (a) l-użu mill-ġdid u l-użu ta’ materja prima sekondarja u ta’ komponenti użati mill-ġdid fi prodotti manifatturati; (b) id-disinjar għal durabilità għolja, għal riċiklabbiltà, għal żarmar faċli u għal adattabilità tal-prodotti manifatturati; (c) l-immaniġġjar tal-iskart li jipprijoritizza r-riċiklaġġ fuq ir-rimi, fil-proċess tal-manifattura; (d) informazzjoni u traċċabilità ta’ sustanzi ta’ tħassib matul iċ-ċiklu tal-ħajja tal-prodotti maħduma. (5) Prevenzjoni u kontroll tat-tniġġis L-attività tikkonforma mal-kriterji stabbiliti fl-Appendiċi C ta’ dan l-Anness. (6) Protezzjoni u restawr tal-bijodiversità u tal-ekosistemi L-attività tikkonforma mal-kriterji stabbiliti fl-Appendiċi D ta’ dan l-Anness.

3.2. Il-manifattura ta’ tagħmir għall-produzzjoni u għall-użu tal-idroġenu

Deskrizzjoni tal-attività

Il-manifattura ta’ tagħmir għall-produzzjoni u għall-użu tal-idroġenu.

L-attivitajiet ekonomiċi f’din il-kategorija jistgħu jiġu assoċjati ma’ diversi kodiċijiet tal-NACE, b’mod partikolari C25, C27, C28 f’konformità mal-klassifikazzjoni statistika tal-attivitajiet ekonomiċi stabbilita bir-Regolament (KE) Nru 1893/2006.

Attività ekonomika f’din il-kategorija hija attività ta’ faċilitazzjoni f’konformità mal-punt (i) tal-Artikolu 10(1) tar-Regolament (UE) 2020/852 meta tikkonforma mal-kriterji tekniċi ta’ skrinjar stabbiliti f’din it-Taqsima.

Kriterji tekniċi ta’ skrinjar

Kontribut sostanzjali għall-mitigazzjoni tat-tibdil fil-klima L-attività ekonomika timmanifattura tagħmir għall-produzzjoni tal-idroġenu konformi mal-Kriterji Tekniċi ta’ Skrinjar stabbiliti fit-Taqsima 3.10 ta’ dan l-Anness u tagħmir għall-użu tal-idroġenu. La tagħmilx ħsara sinifikanti (“DNSH”) (2) Adattament għat-tibdil fil-klima L-attività tikkonforma mal-kriterji stabbiliti fl-Appendiċi A ta’ dan l-Anness. (3) L-użu sostenibbli u l-protezzjoni tar-riżorsi tal-ilma u tal-baħar L-attività tikkonforma mal-kriterji stabbiliti fl-Appendiċi B ta’ dan l-Anness. (4) Tranżizzjoni lejn ekonomija ċirkolari L-attività tivvaluta d-disponibbiltà ta’ tekniki u, fejn fattibbli, tadotta t-tali tekniki li jappoġġaw: (a) l-użu mill-ġdid u l-użu ta’ materja prima sekondarja u ta’ komponenti użati mill-ġdid fi prodotti manifatturati; (b) id-disinjar għal durabilità għolja, għal riċiklabbiltà, għal żarmar faċli u għal adattabilità tal-prodotti manifatturati; (c) l-immaniġġjar tal-iskart li jipprijoritizza r-riċiklaġġ fuq ir-rimi, fil-proċess tal-manifattura; (d) informazzjoni u traċċabilità ta’ sustanzi ta’ tħassib matul iċ-ċiklu tal-ħajja tal-prodotti maħduma. (5) Prevenzjoni u kontroll tat-tniġġis L-attività tikkonforma mal-kriterji stabbiliti fl-Appendiċi C ta’ dan l-Anness. (6) Protezzjoni u restawr tal-bijodiversità u tal-ekosistemi L-attività tikkonforma mal-kriterji stabbiliti fl-Appendiċi D ta’ dan l-Anness.

3.3. Il-manifattura ta’ teknoloġiji b’livell baxx ta’ emissjonijiet ta’ karbonju għat-trasport

Deskrizzjoni tal-attività

Il-manifattura, it-tiswija, il-manutenzjoni, ir-restrutturazzjoni, l-adattament u t-titjib ta’ vetturi tat-trasport, vetturi ferrovjarji u bastimenti b’livell baxx ta’ emissjonijiet ta’ karbonju.

L-attivitajiet ekonomiċi f’din il-kategorija jistgħu jiġu assoċjati ma’ diversi kodiċijiet tal-NACE, b’mod partikolari C29.1, C30.1, C30.2, C30.9, C33.15, u C33.17 f’konformità mal-klassifikazzjoni statistika tal-attivitajiet ekonomiċi stabbilita bir-Regolament (KE) Nru 1893/2006.

Attività ekonomika f’din il-kategorija hija attività ta’ faċilitazzjoni f’konformità mal-punt (i) tal-Artikolu 10(1) tar-Regolament (UE) 2020/852 meta tikkonforma mal-kriterji tekniċi ta’ skrinjar stabbiliti f’din it-Taqsima.

Kriterji tekniċi ta’ skrinjar

Kontribut sostanzjali għall-mitigazzjoni tat-tibdil fil-klima L-attività ekonomika timmanifattura, issewwi, tmantni, tagħmel modifika retroattiva (74), jew tagħti skop ġdid jew ittejjeb: (a) il-ferroviji, il-kowċijiet tal-passiġġieri u l-vaguni li għandhom emissjonijiet diretti żero ta’ CO2 (mit-tailpipe); (b) il-ferroviji, il-kowċijiet tal-passiġġieri u l-vaguni li għandhom emissjonijiet diretti żero ta’ CO2 mit-tailpipe meta jitħaddmu fuq binarju bl-infrastruttura meħtieġa, u jużaw magna konvenzjonali meta infrastruttura bħal din ma tkunx disponibbli (bimodalità); (c) apparati tat-trasport urban, suburban u tal-passiġġieri bit-triq, fejn l-emissjonijiet diretti ta’ CO2 (mit-tailpipe) tal-vetturi jkunu żero; (d) sal-31 ta’ Diċembru 2025, vetturi ddeżinjati bħala kategoriji M2 u M3 (75) li għandhom tip ta’ karozzerija kklassifikat bħala “CA” (vettura b’sular wieħed), “CB” (vettura b’żewġ sulari), “CC” (vettura artikolata b’sular waħda) jew “CD” (vettura artikolata b’żewġ sulari) (76), u jikkonformaw mal-aħħar standard EURO VI, jiġifieri kemm mar-rekwiżiti tar-Regolament (KE) Nru 595/2009 tal-Parlament Ewropew u tal-Kunsill (77) u minn meta jidħlu fis-seħħ l-emendi tar-Regolament, f’dawk l-atti emendatorji, anki qabel ma jibdew japplikaw, kif ukoll mal-aħħar pass tal-istandard Euro VI stabbilit fit-Tabella 1 tal-Appendiċi 9 tal-Anness I tar-Regolament tal-Kummissjoni (UE) Nru 582/2011 (78) li fih id-dispożizzjonijiet li jirregolaw dan il-pass daħlu fis-seħħ iżda għadhom ma japplikawx għal dan it-tip ta’ vettura (79). Jekk dan l-istandard ma jkunx disponibbli, l-emissjonijiet diretti ta’ CO2 tal-vetturi jkunu żero; (e) tagħmir ta’ mobilità personali bi propulsjoni li tiġi mill-attività fiżika tal-utent, minn mutur b’emissjonijiet żero, jew minn taħlita ta’ mutur b’emissjonijiet żero u ta’ attività fiżika; (f) il-vetturi tal-kategoriji M1 u N1 ikklassifikati bħala vetturi ħfief (80) b’dawn: (i) sal-31 ta’ Diċembru 2025: emissjonijiet speċifiċi ta’ CO2, kif definiti fil-punt (h) tal-Artikolu 3(1) tar-Regolament (UE) 2019/631 tal-Parlament Ewropew u tal-Kunsill (81), anqas minn 50 g CO2/km (vetturi ħfief b’livell baxx ta’ emissjonijiet u b’emissjonijiet żero); (ii) mill-1 ta’ Jannar 2026: l-emissjonijiet speċifiċi ta’ CO2, kif definiti fil-punt (h) tal-Artikolu 3(1) tar-Regolament (UE) 2019/631, ikunu żero; (g) vetturi tal-kategorija L (82) b’emissjonijiet ta’ CO2 mit-tailpipe ugwali għal 0 g CO2e/km ikkalkolati f’konformità mat-test tal-emissjonijiet stabbilit fir-Regolament (UE) 168/2013 tal-Parlament Ewropew u tal-Kunsill (83); (h) vetturi tal-kategoriji N2 u N3, u N1 klassifikati bħala vetturi heavy-duty mhux dedikati għat-trasport ta’ fjuwils fossili b’massa massima mgħobbija teknikament permissibbli li ma taqbiżx is-7,5 tunnellati li huma “vettura tqila mingħajr emissjonijiet” kif definita fil-punt (11) tal-Artikolu 2 tar-Regolament (UE) 2019/1242 tal-Parlament Ewropew u tal-Kunsill (84); (i) vetturi tal-kategoriji N2 u N3 mhux dedikati għat-trasport ta’ fjuwils fossili b’massa massima mgħobbija teknikament permissibbli li taqbeż is-7,5 tunnellati li huma “vettura tqila mingħajr emissjonijiet” kif definita fil-punt (11) tal-Artikolu 3 tar-Regolament (UE) 2019/1242) jew “vettura tqila b’emissjonijiet baxxi” kif definita fil-punt (12) tal-Artikolu 3 ta’ dak ir-Regolament; (j) bastimenti tat-trasport fuq l-ilmijiet interni għall-passiġġieri li: (i) għandhom emissjonijiet diretti żero ta’ CO2 (mit-tailpipe); (ii) sal-31 ta’ Diċembru 2025, ikunu bastimenti ibridi u li jużaw żewġ tipi ta’ fjuwil li jużaw tal-anqas 50 % tal-enerġija tagħhom minn fjuwils tal-emissjonijiet żero diretti ta’ CO2 (mit-tailpipe) jew potenza elettrika rikarikabbli għat-tħaddim normali tagħhom; (k) bastimenti tat-trasport tal-merkanzija fuq l-ilmijiet interni, mhux dedikati għat-trasport tal-fjuwils fossili, li: (i) għandhom emissjoni diretta żero ta’ CO2 (mit-tailpipe); (ii) sal-31 ta’ Diċembru 2025, ikollhom emissjonijiet diretti ta’ CO2 (mit-tailpipe) għal kull tunnellata kilometru (g CO2/tkm), ikkalkolati (jew stmati fil-każ ta’ bastimenti ġodda) bl-użu tal-Indikatur Operattiv tal-Effiċjenza Enerġetika (85), 50 % anqas mill-valur medju ta’ referenza għall 5-LH ta’ CO2 definiti għal vetturi tqal (sottogrupp 5-LH ta’ vetturi) f’konformità mal-Artikolu 11 tar-Regolament (UE) 2019/1242; (l) bastimenti tat-trasport tal-merkanzija fuq il-baħar u kostali, bastimenti għal operazzjonijiet tal-port u għal attivitajiet awżiljarji, li mhumiex dedikati għat-trasport ta’ fjuwils fossili, li: (i) għandhom emissjonijiet diretti żero ta’ CO2 (mit-tailpipe); (ii) sal-31 ta’ Diċembru 2025, ikunu bastimenti ibridi u li jużaw żewġ tipi ta’ fjuwil li jġibu tal-anqas 25 % tal-enerġija tagħhom minn fjuwils tal-emissjonijiet żero diretti ta’ CO2 (mit-tailpipe) jew potenza elettrika rikarikabbli għat-tħaddim normali tagħhom fil-baħar u fil-portijiet; (iii) sal-31 ta’ Diċembru 2025, u biss meta jkun jista’ jiġi pprovat li l-bastimenti jkunu użati b’mod esklużiv għat-tħaddim ta’ servizzi kostali u fuq il-baħar fuq distanzi qosra mfassla sabiex jippermettu l-bidla modali tal-merkanzija attwalment trasportata mill-art għall-baħar, il-bastimenti li jkollhom emissjonijiet diretti ta’ CO2 (mit-tailpipe), ikkalkolati bl-użu tal-Indiċi tal-Effiċjenza Enerġetika tad-Disinn (EEDI) (86) tal-Organizzazzjoni Marittima Internazzjonali (IMO), 50 % anqas mill-valur medju ta’ referenza ta’ emissjonijiet ta’ CO2 definit għal vetturi tqal (sottogrupp 5-LH ta’ vetturi) f’konformità mal-Artikolu 11 tar-Regolament (UE) 2019/1242; (iv) sal-31 ta’ Diċembru 2025, il-bastimenti jkunu kisbu valur tal-Indiċi tal-Effiċjenza Enerġetika tad-Disinn (EEDI) miksub b’valur ta’ 10 % anqas mir-rekwiżiti tal-EEDI applikabbli fl-1 ta’ April 2022 (87), jekk il-bastimenti jkunu jistgħu jaħdmu bi fjuwils b’emissjonijiet diretti żero ta’ CO2 (mit-tailpipe) jew bi fjuwils minn sorsi rinnovabbli (88); (m) bastimenti tat-trasport tal-passiġġieri fuq l-ibħra u l-ilmijiet kostali mhux dedikati għat-trasport tal-fjuwils fossili, li: (i) għandhom emissjonijiet diretti żero ta’ CO2 (mit-tailpipe); (ii) sal-31 ta’ Diċembru 2025, il-bastimenti ibridi u li jużaw żewġ tipi ta’ fjuwil iġibu tal-anqas 25 % tal-enerġija tagħhom minn fjuwils tal-emissjonijiet żero diretti ta’ CO2 (mit-tailpipe) jew potenza elettrika rikarikabbli għat-tħaddim normali tagħhom fil-baħar u fil-portijiet; (iii) sal-31 ta’ Diċembru 2025, il-bastimenti jkunu kisbu valur tal-Indiċi tal-Effiċjenza Enerġetika tad-Disinn (EEDI) miksub b’valur ta’ 10 % anqas mir-rekwiżiti tal-EEDI applikabbli fl-1 ta’ April 2022, jekk il-bastimenti jkunu jistgħu jaħdmu bi fjuwils b’emissjonijiet diretti żero ta’ CO2 (mit-tailpipe) jew bi fjuwils minn sorsi rinnovabbli (89). La tagħmilx ħsara sinifikanti (“DNSH”) (2) Adattament għat-tibdil fil-klima L-attività tikkonforma mal-kriterji stabbiliti fl-Appendiċi A ta’ dan l-Anness. (3) L-użu sostenibbli u l-protezzjoni tar-riżorsi tal-ilma u tal-baħar L-attività tikkonforma mal-kriterji stabbiliti fl-Appendiċi B ta’ dan l-Anness. (4) Tranżizzjoni lejn ekonomija ċirkolari L-attività tivvaluta d-disponibbiltà ta’ tekniki u, fejn fattibbli, tadotta t-tali tekniki li jappoġġaw: (a) l-użu mill-ġdid u l-użu ta’ materja prima sekondarja u ta’ komponenti użati mill-ġdid fi prodotti manifatturati; (b) id-disinjar għal durabilità għolja, għal riċiklabbiltà, għal żarmar faċli u għal adattabilità tal-prodotti manifatturati; (c) l-immaniġġjar tal-iskart li jipprijoritizza r-riċiklaġġ fuq ir-rimi, fil-proċess tal-manifattura; (d) informazzjoni u traċċabilità ta’ sustanzi ta’ tħassib matul iċ-ċiklu tal-ħajja tal-prodotti maħduma. (5) Prevenzjoni u kontroll tat-tniġġis L-attività tikkonforma mal-kriterji stabbiliti fl-Appendiċi C ta’ dan l-Anness. Fejn applikabbli, il-vetturi ma fihomx ċomb, merkurju, kromu eżavalenti u kadmju, f’konformità mad-Direttiva 2000/53/KE tal-Parlament Ewropew u tal-Kunsill (90). (6) Protezzjoni u restawr tal-bijodiversità u tal-ekosistemi L-attività tikkonforma mal-kriterji stabbiliti fl-Appendiċi D ta’ dan l-Anness.

3.4. Il-manifattura ta’ batteriji

Deskrizzjoni tal-attività

Il-manifattura ta’ batteriji rikarikabbli, ta’ pakketti tal-batteriji u ta’ akkumulaturi għat-trasport, għall-ħżin tal-enerġija stazzjonarja u mhux kollegata mal-grilja u għal applikazzjonijiet industrijali oħra. Il-manifattura ta’ komponenti rispettivi (materjali attivi tal-batteriji, ċelloli tal-batteriji, kejsings u komponenti elettroniċi).

Ir-riċiklaġġ ta’ batteriji fi tmiem ħajjithom.

L-attivitajiet ekonomiċi f’din il-kategorija jistgħu jiġu assoċjati mal-kodiċi C27.2 u E38.32 tal-NACE f’konformità mal-klassifikazzjoni statistika tal-attivitajiet ekonomiċi stabbilita bir-Regolament (KE) Nru 1893/2006.

Attività ekonomika f’din il-kategorija hija attività ta’ faċilitazzjoni f’konformità mal-punt (i) tal-Artikolu 10(1) tar-Regolament (UE) 2020/852 meta tikkonforma mal-kriterji tekniċi ta’ skrinjar stabbiliti f’din it-Taqsima.

Kriterji tekniċi ta’ skrinjar

Kontribut sostanzjali għall-mitigazzjoni tat-tibdil fil-klima L-attività ekonomika timmanifattura batteriji rikarikabbli, pakketti tal-batteriji u akkumulaturi (u l-komponenti rispettivi tagħhom), inkluż minn materja prima sekondarja, li jirriżultaw fi tnaqqis sostanzjali tal-emissjonijiet ta’ GHG fit-trasport, fil-ħżin tal-enerġija stazzjonarja u mhux kollegata mal-grilja u f’applikazzjonijiet industrijali oħra. L-attività ekonomika tirriċikla batteriji fi tmiem ħajjithom. La tagħmilx ħsara sinifikanti (“DNSH”) (2) Adattament għat-tibdil fil-klima L-attività tikkonforma mal-kriterji stabbiliti fl-Appendiċi A ta’ dan l-Anness. (3) L-użu sostenibbli u l-protezzjoni tar-riżorsi tal-ilma u tal-baħar L-attività tikkonforma mal-kriterji stabbiliti fl-Appendiċi B ta’ dan l-Anness. (4) Tranżizzjoni lejn ekonomija ċirkolari Għall-manifattura ta’ batteriji, ta’ komponenti u ta’ materjali ġodda, l-attività tivvaluta d-disponibbiltà ta’ tekniki u, fejn fattibbli, tadotta tali tekniki li jappoġġaw: (a) l-użu mill-ġdid u l-użu ta’ materja prima sekondarja u ta’ komponenti użati mill-ġdid fi prodotti manifatturati; (b) id-disinjar għal durabilità għolja, għal riċiklabbiltà, għal żarmar faċli u għal adattabilità tal-prodotti manifatturati; (c) informazzjoni u traċċabilità ta’ sustanzi ta’ tħassib matul iċ-ċiklu tal-ħajja tal-prodotti maħduma. Il-proċessi ta’ riċiklaġġ jissodisfaw il-kundizzjonijiet stabbiliti fl-Artikolu 12 tad-Direttiva 2006/66/KE tal-Parlament Ewropew u tal-Kunsill (91) u fil-Parti B tal-Anness III ta’ dik id-Direttiva, inkluż l-użu tal-Aqwa Tekniki Disponibbli rilevanti, il-kisba tal-effiċjenzi speċifikati għall-batteriji taċ-ċomb u tal-aċidu, għall-batteriji tan-nikil u tal-kadmju u għal kimiki oħrajn. Dawn il-proċessi jiżguraw ir-riċiklaġġ tal-kontenut tal-metall sal-ogħla grad li jkun teknikament fattibbli filwaqt li jevitaw kostijiet eċċessivi. Fejn applikabbli, il-faċilitajiet li jwettqu l-proċessi ta’ riċiklaġġ jissodisfaw ir-rekwiżiti stabbiliti fid-Direttiva 2010/75/UE tal-Parlament Ewropew u tal-Kunsill (92). (5) Prevenzjoni u kontroll tat-tniġġis L-attività tikkonforma mal-kriterji stabbiliti fl-Appendiċi C ta’ dan l-Anness. Il-batteriji jikkonformaw mar-regoli applikabbli dwar is-sostenibbiltà fuq it-tqegħid fis-suq ta’ batteriji fl-Unjoni, inklużi r-restrizzjonijiet fuq l-użu ta’ sustanzi perikolużi fil-batteriji, inklużi r-Regolament (KE) Nru 1907/2006 tal-Parlament Ewropew u tal-Kunsill (93) u d-Direttiva 2006/66/KE. (6) Protezzjoni u restawr tal-bijodiversità u tal-ekosistemi L-attività tikkonforma mal-kriterji stabbiliti fl-Appendiċi D ta’ dan l-Anness.

3.5. Il-manifattura ta’ tagħmir tal-effiċjenza enerġetika għall-bini

Deskrizzjoni tal-attività

Il-manifattura ta’ tagħmir tal-effiċjenza enerġetika għall-bini.

L-attivitajiet ekonomiċi f’din il-kategorija jistgħu jiġu assoċjati ma’ diversi kodiċijiet tal-NACE, b’mod partikolari C16.23, C23.11, C23.20, C23.31, C23.32, C23.43, C.23.61, C25.11, C25.12, C25.21, C25.29, C25.93, C27.31, C27.32, C27.33, C27.40, C27.51, C28.11, C28.12, C28.13, C28.14, f’konformità mal-klassifikazzjoni statistika tal-attivitajiet ekonomiċi stabbilita bir-Regolament (KE) Nru 1893/2006.

Attività ekonomika f’din il-kategorija hija attività ta’ faċilitazzjoni f’konformità mal-punt (i) tal-Artikolu 10(1) tar-Regolament (UE) 2020/852 meta tikkonforma mal-kriterji tekniċi ta’ skrinjar stabbiliti f’din it-Taqsima.

Kriterji tekniċi ta’ skrinjar

Kontribut sos